qundao/data-zh-poetry huggingface dataset:
二鬼
作者：刘基
朝代：明

忆昔盘古初开天地时，以土为肉石为骨，水为血脉天为皮，昆崙为头颅，江海为胃肠，嵩岳为背膂，其外四岳为四肢。四肢百体咸定位，乃以日月为两眼，循环照烛三百六十骨节，八万四千毛窍，勿使淫邪发泄生疮痍。两眼相逐走不歇，天帝悯其劳逸不调生病患，申命守以两鬼，名曰结璘与郁仪。郁仪手捉三足老鸦脚，脚踏火轮蟠九螭。咀嚼五色若木英，身上五色光陆离。朝发旸谷暮金枢，清晨还上扶桑枝。扬鞭驱龙扶海若，蒸霞沸浪煎鱼龟。煇煌焜耀启幽暗，燠煦草木生芳蕤。结璘坐在广寒桂树根，漱咽桂露芬柏菲。啖服白兔所捣之灵药，跳上蟾蜍背脊骑。播光弄影荡云汉，闪奎烁璧葩花摛。手摘桂树子，撒入大海中，散与蚌蛤为珠玑。或落岩谷间，化作珣玕琪。人拾得吃者，胸臆生明翚。内外星官各职职，惟有两鬼两眼昼夜长相追。有物来掩犯，两鬼随即挥刀鉟。禁制虾蟆与老鸦，低头屏气服役使，不敢起意为奸欺。天帝怜两鬼，暂放两鬼人间娭。一鬼乘白狗，走向织女黄姑矶。槌河鼓，褰两旗，跳下皇初平牧羊群，烹羊食肉口吻流膏脂。却入天台山，呼龙唤虎听指麾。东岩凿石取金卯，西岩掘土求琼葳。岩訇洞砉石梁折，惊起五百罗汉半夜拨剌冲天飞。一鬼乘白豕，从以青羊青兔赤鼠儿。便从阁道出西清，入少微，浴咸池。身骑青田鹤，去采青田芝。仙都赤城三十六，洞主骑鸾翳凤来陪随。神鬼清唱毛女和，长烟袅袅飘熊旂。蜚廉吹笙虎击筑，罔象出舞奔冯夷。两鬼自从天上别，别后道路阻隔，不得相闻知。忽闻韩山子，往来说因依。两鬼各借问，始知相去近不远，何得不一相见叙情词。情词不得叙，焉得不相思。相思人间五十年，未抵天上五十炊。忽然宇宙变差异，六月落雪冰天逵。鼋鼍上山作窟穴，蛇头生角角有歧。鳄鱼掉尾斫折巨鳌脚，蓬莱宫倒水没楣。搀枪枉矢争出逞妖怪，或大如瓮盎，或长如蜲蛇。光烁烁，形躨躨。叫鹿豕，呼熊罴。煽吴回，翔魌魑。天帝左右无扶持，蚊虻蚤虱蝇蚋蜞，噆肤咂血图饱肥，扰扰不可挥筋节。解折两眼眵，不辨妍与媸。两鬼大惕伤，身如受榜笞，便欲相约讨药与天帝医。先去两眼翳，使识青黄红白黑。便下天潢天一水，洗涤盘古肠胃心肾肝肺脾。却取女娲所抟黄土块，改换耳目口鼻牙舌眉。然后请轩辕，邀伏羲、风后、力牧、老龙告泰山稽。命鲁般，诏工倕，使丰隆，役黔羸，砺斧凿，具炉锤，取金蓐，收伐材尾箕。修理南极北极枢，斡运太阴太阳机。檄召皇地示部署，岳渎神受约天皇墀。生鸟必凤凰，勿生枭与鸱。生兽必麒麟，勿生豺与狸。生鳞必龙鲤，勿生蛇与？。生甲必龟贝，勿生蝓与蜞。生木必松楠，生草必荠葵，勿生钩吻含毒断人肠，勿生枳棘覃利伤人肌。螟蝗害禾稼，必绝其蝝蚳。虎狼妨畜牧，必遏其孕孽。启迪天下蠢蠢氓，悉蹈礼义尊父师。奉事周文公、鲁仲尼、曾子舆、孔子思，启习书易礼乐春秋诗。履正直，屏邪欹，引顽嚚，入规矩。雍雍熙熙，不冻不饥，避刑远罪趋祥祺。谋之不能行，不意天帝错怪恚，谓此是我所当为，眇眇末两鬼，何敢越分生思惟。呶呶向瘖盲，泄漏造化微。急诏飞天神王与我捉此两鬼拘囚之，勿使在人寰做出妖怪奇。飞天神王得天帝诏，立召五百夜叉带金绳将铁网，寻踪逐迹莫放两鬼走逸入崄巇。五百夜叉个个口吐火，搜天刮地走不疲。吹风放火烈山谷，不问杉柏樗栎兰艾蒿芷蘅茅茨，燔焱熨灼无馀遗。搜到九万九千九百九十九仞幽谷底，捉住两鬼，眼睛光活如琉璃。养在剑丝铁栅内，衣以文采食以麋。莫教突出笼络外，踏折地轴倾天维。两鬼亦自相顾笑，但得不寒不馁长乐无忧悲。自可等待天帝息怒解猜惑，依旧天上作伴同游戏。
二鬼
作者：刘基
朝代：明
体裁：古风

忆昔盘古初开天地时，以土为肉石为骨，水为血脉天为皮，昆崙为头颅，江海为胃肠，嵩岳为背膂，其外四岳为四肢。四肢百体咸定位，乃以日月为两眼，循环照烛三百六十骨节，八万四千毛窍，勿使淫邪发泄生疮痍。两眼相逐走不歇，天帝悯其劳逸不调生病患，申命守以两鬼，名曰结璘与郁仪。郁仪手捉三足老鸦脚，脚踏火轮蟠九螭。咀嚼五色若木英，身上五色光陆离。朝发旸谷暮金枢，清晨还上扶桑枝。扬鞭驱龙扶海若，蒸霞沸浪煎鱼龟。煇煌焜耀启幽暗，燠煦草木生芳蕤。结璘坐在广寒桂树根，漱咽桂露芬柏菲。啖服白兔所捣之灵药，跳上蟾蜍背脊骑。播光弄影荡云汉，闪奎烁璧葩花摛。手摘桂树子，撒入大海中，散与蚌蛤为珠玑。或落岩谷间，化作珣玕琪。人拾得吃者，胸臆生明翚。内外星官各职职，惟有两鬼两眼昼夜长相追。有物来掩犯，两鬼随即挥刀鉟。禁制虾蟆与老鸦，低头屏气服役使，不敢起意为奸欺。天帝怜两鬼，暂放两鬼人间娭。一鬼乘白狗，走向织女黄姑矶。槌河鼓，褰两旗，跳下皇初平牧羊群，烹羊食肉口吻流膏脂。却入天台山，呼龙唤虎听指麾。东岩凿石取金卯，西岩掘土求琼葳。岩訇洞砉石梁折，惊起五百罗汉半夜拨剌冲天飞。一鬼乘白豕，从以青羊青兔赤鼠儿。便从阁道出西清，入少微，浴咸池。身骑青田鹤，去采青田芝。仙都赤城三十六，洞主骑鸾翳凤来陪随。神鬼清唱毛女和，长烟袅袅飘熊旂。蜚廉吹笙虎击筑，罔象出舞奔冯夷。两鬼自从天上别，别后道路阻隔，不得相闻知。忽闻韩山子，往来说因依。两鬼各借问，始知相去近不远，何得不一相见叙情词。情词不得叙，焉得不相思。相思人间五十年，未抵天上五十炊。忽然宇宙变差异，六月落雪冰天逵。鼋鼍上山作窟穴，蛇头生角角有歧。鳄鱼掉尾斫折巨鳌脚，蓬莱宫倒水没楣。搀枪枉矢争出逞妖怪，或大如瓮盎，或长如蜲蛇。光烁烁，形躨躨。叫鹿豕，呼熊罴。煽吴回，翔魌魑。天帝左右无扶持，蚊虻蚤虱蝇蚋蜞，噆肤咂血图饱肥，扰扰不可挥筋节。解折两眼眵，不辨妍与媸。两鬼大惕伤，身如受榜笞，便欲相约讨药与天帝医。先去两眼翳，使识青黄红白黑。便下天潢天一水，洗涤盘古肠胃心肾肝肺脾。却取女娲所抟黄土块，改换耳目口鼻牙舌眉。然后请轩辕，邀伏羲、风后、力牧、老龙告泰山稽。命鲁般，诏工倕，使丰隆，役黔羸，砺斧凿，具炉锤，取金蓐，收伐材尾箕。修理南极北极枢，斡运太阴太阳机。檄召皇地示部署，岳渎神受约天皇墀。生鸟必凤凰，勿生枭与鸱。生兽必麒麟，勿生豺与狸。生鳞必龙鲤，勿生蛇与�。生甲必龟贝，勿生蝓与蜞。生木必松楠，生草必荠葵，勿生钩吻含毒断人肠，勿生枳棘覃利伤人肌。螟蝗害禾稼，必绝其蝝蚳。虎狼妨畜牧，必遏其孕孽。启迪天下蠢蠢氓，悉蹈礼义尊父师。奉事周文公、鲁仲尼、曾子舆、孔子思，启习书易礼乐春秋诗。履正直，屏邪欹，引顽嚚，入规矩。雍雍熙熙，不冻不饥，避刑远罪趋祥祺。谋之不能行，不意天帝错怪恚，谓此是我所当为，眇眇末两鬼，何敢越分生思惟。呶呶向瘖盲，泄漏造化微。急诏飞天神王与我捉此两鬼拘囚之，勿使在人寰做出妖怪奇。飞天神王得天帝诏，立召五百夜叉带金绳将铁网，寻踪逐迹莫放两鬼走逸入崄巇。五百夜叉个个口吐火，搜天刮地走不疲。吹风放火烈山谷，不问杉柏樗栎兰艾蒿芷蘅茅茨，燔焱熨灼无馀遗。搜到九万九千九百九十九仞幽谷底，捉住两鬼，眼睛光活如琉璃。养在剑丝铁栅内，衣以文采食以麋。莫教突出笼络外，踏折地轴倾天维。两鬼亦自相顾笑，但得不寒不馁长乐无忧悲。自可等待天帝息怒解猜惑，依旧天上作伴同游戏。
云门寺作
作者：刘基
朝代：明
体裁：七言律诗

若耶溪头过新雨，云门寺前芳草长。好将薜荔纫衣带，更取辛荑结佩纕。绿鬓朱颜非昔日，茂林修竹是他乡。东风且莫吹花尽，远客伤春易断肠。
五月三日会王氏南楼得激字
作者：刘基
朝代：明
体裁：古风

蹇步属时叹，睽违苦多戚。偶寄越城隅，颇喜得幽寂。炎夏天象明，群山皎如涤。况有文献友，同心不离逖。虽无鼎俎盛，斗酒聊相觅。登楼望禹穴，慷慨生感激。玄珠沦赤水，金简不可觌。崩腾六合内，惨淡多羽檄。天弧弛虚壳，封豕逃砧锧。惟见野田中，白骨杂瓦砾。忧来歌一曲，客泪再三滴。晚风吹晴霞，海色映石壁。展诗肆遐眺，严令困勍敌。诸公俱凤麟，愧我独樗栎。危途知骥騄，勉旃树功绩。无然学儿女，怆恨山阳笛。
五月二十九日喜雨奉贺石末元帅
作者：刘基
朝代：明
体裁：七言律诗

使君设醮天皇格，道士陈章玉女开。遂遣赤松来作雨，更教玄武下乘雷。凉飙细拂花间入，润色新从草际回。岂但农夫堪一饱，野人亦有酒盈杯。
五月十九日大雨
作者：刘基
朝代：明
体裁：诗

风驱急雨洒高城，云压轻雷殷地声。雨过不知龙去处，一池草色万蛙鸣。
五杂俎
作者：刘基
朝代：明

五杂俎，原上翮。往复还，小贩客，不得巳，滹沱麦。五杂俎，百衲衣。往复还，燕双飞，不得巳，赋式微。五杂俎，市卖果。往复还，邮传马，不得巳，死垓下。
五杂俎·其一
作者：刘基
朝代：明
体裁：乐府曲辞

五杂俎，原上翮。往复还，小贩客，不得巳，滹沱麦。
五杂俎·其三
作者：刘基
朝代：明
体裁：乐府曲辞

五杂俎，市卖果。往复还，邮传马，不得巳，死垓下。
五杂俎·其二
作者：刘基
朝代：明
体裁：乐府曲辞

五杂俎，百衲衣。往复还，燕双飞，不得巳，赋式微。
仍用韵酬衍上人
作者：刘基
朝代：明

多愁秖觉世情疏，愁极凭谁与破除。江海烟尘羁客泪，云山桑梓别人居。高风断雁惟将恨，衰草残萤不照书。世乱弓刀方有用，休誇新句逼黄初。岁莫天寒生意微，空林鸟雀自相依。有情霜叶欺花貌，无用风荷象客衣。西塞鼓鞞山岳震，东郊羽檄海波飞。传闻有诏颁南服，早晚阳和斡化机。
仍用韵酬衍上人·其一
作者：刘基
朝代：明
体裁：七言律诗

多愁秖觉世情疏，愁极凭谁与破除。江海烟尘羁客泪，云山桑梓别人居。高风断雁惟将恨，衰草残萤不照书。世乱弓刀方有用，休誇新句逼黄初。
仍用韵酬衍上人·其二
作者：刘基
朝代：明
体裁：七言律诗

岁莫天寒生意微，空林鸟雀自相依。有情霜叶欺花貌，无用风荷象客衣。西塞鼓鞞山岳震，东郊羽檄海波飞。传闻有诏颁南服，早晚阳和斡化机。
仍用韵酬衍上人（二首）
作者：刘基
朝代：明

岁暮天寒生意微，空林鸟雀自相依。有情霜叶欺花貌，无用风荷象客衣。西塞鼓鞞山岳震，东郊羽檄海波飞。传闻有诏颁南服，早晚阳和斡化机。
从军五更转
作者：刘基
朝代：明

一更戍鼓鸣，市上断人声。风吹鸿雁过，忆弟复思兄。二更月上城，照见兜鍪光。侧身望山川，泪落百千行。三更悲风起，树上乌鹊鸣。枕戈不能眠，荷戈绕城行。四更城上寒，刁斗鸣不歇。披衣出户视，太白光如月。五更星斗稀，霜叶光烂烂。健儿争先起，拂拭宝刀看。
从军五更转·其三
作者：刘基
朝代：明
体裁：乐府曲辞

三更悲风起，树上乌鹊鸣。枕戈不能眠，荷戈绕城行。
从军五更转·其二
作者：刘基
朝代：明
体裁：乐府曲辞

二更月上城，照见兜鍪光。侧身望山川，泪落百千行。
从军五更转·其五
作者：刘基
朝代：明
体裁：乐府曲辞

五更星斗稀，霜叶光烂烂。健儿争先起，拂拭宝刀看。
从军五更转·其四
作者：刘基
朝代：明
体裁：乐府曲辞

四更城上寒，刁斗鸣不歇。披衣出户视，太白光如月。
从军五更转（五首）
作者：刘基
朝代：明
体裁：乐府曲辞

一更戍鼓鸣，市上断人声。风吹鸿雁过，忆弟复思兄。
从军诗五首送高则诚南征
作者：刘基
朝代：明

少小慕曾闵，穷阎兀幽栖。丘园贲嘉命，通籍厕金闺。握笔事空言，块焉愧梁鹈。不如属櫜鞬，结束习鼓鼙。庙算出帷幄，白目收虹蜺。剑光帖沧溟，旗尾县鲸鲵。振旅还大藩，歌舞安旄倪。拂衣不受赏，长揖归蒿藜。江乡积阴气，二月春风寒。壮士缦胡缨，伐鼓开洪澜。长风翼万轴，撇若横海翰。马衔伏猿门，翊卫森牙官。仗钺指天狼，怒发冲危冠。按节萧徒旅，神剑宵有声。挥挥大旗动，烈烈刁斗鸣。仰看太白高，俯视沧波平。王师古无战，蟂獭安足烹。人言从军恶，我言从军好。用兵非圣意，伐罪乃天讨。运筹中坚内，决胜千里道。雷霆馘蛟鼍，雨露泽枯槁。怀柔首茕独，延访及黎老。牧羊必除狼，种谷当去草。凯歌奏大廷，天子长寿考。清晨绝长江，日夕次海滨。北风吹旆旌，军动速若神。令严戎马闲，九陌无惊尘。伐鼓震溟峤，扬帆役鲛人。鲸鳞京观筑，鳄醢华筵春。喈喈布谷鸣，祁祁农鸤春。去子还故乡，悲喜集里邻。荷锸启瓦砾，再荷天地仁。抚绥属有望，世世为尧民。
从军诗五首送高则诚南征·其一
作者：刘基
朝代：明
体裁：古风

少小慕曾闵，穷阎兀幽栖。丘园贲嘉命，通籍厕金闺。握笔事空言，块焉愧梁鹈。不如属櫜鞬，结束习鼓鼙。庙算出帷幄，白目收虹蜺。剑光帖沧溟，旗尾县鲸鲵。振旅还大藩，歌舞安旄倪。拂衣不受赏，长揖归蒿藜。
从军诗五首送高则诚南征·其三
作者：刘基
朝代：明
体裁：古风

按节萧徒旅，神剑宵有声。挥挥大旗动，烈烈刁斗鸣。仰看太白高，俯视沧波平。王师古无战，蟂獭安足烹。
从军诗五首送高则诚南征·其二
作者：刘基
朝代：明
体裁：古风

江乡积阴气，二月春风寒。壮士缦胡缨，伐鼓开洪澜。长风翼万轴，撇若横海翰。马衔伏猿门，翊卫森牙官。仗钺指天狼，怒发冲危冠。
从军诗五首送高则诚南征·其五
作者：刘基
朝代：明
体裁：古风

清晨绝长江，日夕次海滨。北风吹旆旌，军动速若神。令严戎马闲，九陌无惊尘。伐鼓震溟峤，扬帆役鲛人。鲸鳞京观筑，鳄醢华筵春。喈喈布谷鸣，祁祁农鸤春。去子还故乡，悲喜集里邻。荷锸启瓦砾，再荷天地仁。抚绥属有望，世世为尧民。
从军诗五首送高则诚南征·其四
作者：刘基
朝代：明
体裁：古风

人言从军恶，我言从军好。用兵非圣意，伐罪乃天讨。运筹中坚内，决胜千里道。雷霆馘蛟鼍，雨露泽枯槁。怀柔首茕独，延访及黎老。牧羊必除狼，种谷当去草。凯歌奏大廷，天子长寿考。
仙人词
作者：刘基
朝代：明

玉府仙人冰雪姿，生来即遣侍瑶池。五云隔断尘凡路，说著人间总不知。上帝宸居俨肃森，九关虎豹立崟崟。群龙自有三珠树，不见扶桑水浅深。东海鲸鲵白昼游，南溟风浪涌吞舟。三山亦在沧波里，自是神仙未解愁。
仙人词·其一
作者：刘基
朝代：明
体裁：乐府曲辞

玉府仙人冰雪姿，生来即遣侍瑶池。五云隔断尘凡路，说著人间总不知。
仙人词·其二
作者：刘基
朝代：明
体裁：乐府曲辞

上帝宸居俨肃森，九关虎豹立崟崟。群龙自有三珠树，不见扶桑水浅深。
仙人词（三首）
作者：刘基
朝代：明
体裁：乐府曲辞

东海鲸鲵白昼游，南溟风浪涌吞舟。三山亦在沧波里，自是神仙未解愁。
仙人词（三首）
作者：刘基
朝代：明

玉府仙人冰雪姿，生来即遣侍瑶池。五云隔断尘凡路，说着人间总不知。
以梨饷石末公侑之以诗
作者：刘基
朝代：明
体裁：七言律诗

山人见饷含消实，青紫相排个个圆。共道解烦同绛雪，也知止渴胜甘泉。种从汉武樊川得，名并张公大谷传。珍重使君方闵雨，急须走送涤熬煎。
以纨扇赠奎上人并寄以诗
作者：刘基
朝代：明
体裁：七言律诗

新裁纨扇如圆月，寄与灵峰奎上人。不共青蒲争巧拙，好将白氎伴清新。董心炎暑谁能敌，应手凉风自有神。莫怨秋来藏箧笥，明年朱夏更相亲。
以野狸饷石末公因侑以诗
作者：刘基
朝代：明

野狸性狡猾，夜动昼则潜。絷之笼槛中，耳弭口不呥。当其得意时，足爪长且铦。跳踉逞俊捷，攫噬靡有餍。贫家养一鸡，冀用易米盐。尔黠弗自食，寻声窃窥觇。破栅舔肉血，淋漓汗毛髯。老幼起顿足，心如刺刀镰。东邻借筌蹄，西邻呼？猃。系饵翳丛灌，设伏抽阴钤。彼机歘巳发，此欲方未欦。丝绳急缠绕，四体如黐黏。野人大喜慰，不敢私烹燖。持来请科断，数罪施剜？。使君镇方面，残贼职所歼。械送致麾下，束缚仍加钳。腥膏忝污钺，膻胔或可腌。芼芳和糟酱，颁赐警不廉。黄雀利螳螂，碎首泥涂沾。乌鸦殉腐肉，喷墨身受淹。此物亦足戒，申章匪虚䛁。
以野狸饷石末公因侑以诗
作者：刘基
朝代：明
体裁：古风

野狸性狡猾，夜动昼则潜。絷之笼槛中，耳弭口不呥。当其得意时，足爪长且铦。跳踉逞俊捷，攫噬靡有餍。贫家养一鸡，冀用易米盐。尔黠弗自食，寻声窃窥觇。破栅舔肉血，淋漓汗毛髯。老幼起顿足，心如刺刀镰。东邻借筌蹄，西邻呼�猃。系饵翳丛灌，设伏抽阴钤。彼机歘巳发，此欲方未欦。丝绳急缠绕，四体如黐黏。野人大喜慰，不敢私烹燖。持来请科断，数罪施剜�。使君镇方面，残贼职所歼。械送致麾下，束缚仍加钳。腥膏忝污钺，膻胔或可腌。芼芳和糟酱，颁赐警不廉。黄雀利螳螂，碎首泥涂沾。乌鸦殉腐肉，喷墨身受淹。此物亦足戒，申章匪虚䛁。
会稽
作者：刘基
朝代：明

会稽南镇夏王封，蔽日腾空紫翠重。阴壑烟霞辉草木，古祠风雨出蛟龙。玄夷此日归何处，玉简他年岂再逢？安得普天休战伐，不令竹箭困输供。
会稽张氏春晖堂
作者：刘基
朝代：明
体裁：古风

乔木生山阿，硕实秋离离。谁知茂育功，乃在阳春时。丈夫佩玉玦，壮气东西驰。列鼎未酬欢，倚门巳生悲。君看断根草，引蔓复何为。逝波不可驻，感激成吾诗。
传言玉女·咏蝶
作者：刘基
朝代：明
体裁：词

为问韩凭，何事化为胡蝶。妒风羞雨，一身轻似叶，园苑昼永，丽日晴烟相接。舞回柳眼，拍翻花颊。殢粉迷香，困酣犹自未惬。锦云深处，更愁浓露浥。何况素秋，枝上晓霜披鬣。秪应无柰，翠销红厌。
何当行
作者：刘基
朝代：明
体裁：乐府曲辞

念离莫悲歌，悲歌惨于哭。思乡莫望远，望远伤心目。九疑迢迢隔湘川，空山落日啼杜鹃。梧桐摧折凤凰去，蛟蜃出没波滔天。令我四顾心茫然，泪如悬崖泻流泉。樊桐有路到玄圃，何当飞堕王母前。
侍宴钟山应制
作者：刘基
朝代：明
体裁：七言律诗

清和天气雨晴时，翠麦黄花夹路岐。万里玉关驰露布，九霄金阙绚云旗。龙文騕袅骖鸾辂，马乳蒲萄入羽卮。衰老自惭无补报，叨陪仪凤侍瑶池。
促织词
作者：刘基
朝代：明
体裁：乐府曲辞

草间小虫名促织，夜夜隔窗鸣不息。小儿侧足潜听声，雕笼铁栅闭尔形。金钱纵斗争相妒，得胜转多扃转固。高秋九月严霜飞，开笼却放枯蔓归。旧穴无踪故帷去，生死凄凉向何处？
倦寻芳慢·咏雨
作者：刘基
朝代：明
体裁：词

翠霞映日，柱础生云，衣袂先冷。石燕飞时，天与乱山俱暝。稍见如丝随风细，渐看密洒沧江迥。倚阑干，恁昏昏过了，清和光景。小楼外、榴花间竹，可恨红英，飘坠苔径。雾罩阳台，悽恻梦魂难醒。阶下决明忧烂死，草根得意惟蛙黾。正萧条，又沉沉戍鼓，夜凉人静。
偶兴
作者：刘基
朝代：明
体裁：古风

劳人怨长途，壮士悲老别。那将望乡心，对此伤神月。凄凉寒风至，惆怅芳草歇。瑶琴无子期，丝弦为君绝。
僧道士蒋玉壶长歌
作者：刘基
朝代：明

先生清如玉壶冰，神闲志一精粹凝。玄黄健顺六子承，和气块圠粗秽澄。冲虚澹澹廓以弘，冥茫沕穆恬无能。火乌入海阴液升，鹑蛇受约不敢腾。束缚龙虎如寒蝇，虚无黄堂帝所凭。四方上下齐钩绳，北幽罗酆对朱陵。女夷鼓歌王母应，琼宫夜半张华灯。金葩碧叶红赩，素霞郁滃玄云烝。沆瀣厌浥沦泉兴，牵牛织女来相仍。用之不减亦不增，地官锡福天官征。老蚌迸壳骊珠升，太一象舆骖八鹏。翼以六蜺前五腾，风轮萧萧生夏凌。参旗九斿茷纟昆縢，二八青蛾美目。翠蕤交翟翱翪，属车九九如连绳。最后雷轺子所乘，流苏勃窣垂镂膺。斒斓驳马骝骆翾，蹴霞踏雾碎绮绫。天津阁道轥趯昽，归来瑶台十二层。月光照耀玻璃棚，下视瀛海波涛砯。龙宫蜃窟寒竞竞，归塘旸谷清可凭。鳞甲镜莹鳄与鲮，湘妃鼓瑟冰丝纟互。摐金戛玉万穴渹，琅玕风吹殷崚嶒。玻璃云母龟贝朋，琳房璧甓珵阶升。素鸾振迅霜女扔，璇题琐窗肃？？。洞晃闉朗眩遥瞪，瘁肌砭髓魂欲殑。忽然刚堕杳瞢，飙驰电羽脱肱。天衢阻遐世网罾，昏昏日月敲炎蒸。句曲之山崒硱磳，枫杉桧柏槠桂。蘅兰杜若蕙茝䔷，缘冈被岭幂涧塍。大地浪井瀑练漰，萍濒绣绘芙蓉菱。鼍虬蚴蚪千年藤，缠络薜荔县鬅鬙。敷芳发馥菲芬艿，獑猢犭畾蜼苍鹰。攀援倏砉岩崿崩，寒螀蟪蛄范。岚餐霭饮喧岌峘，先生皮冠衣绛缯。桃枝七尺穿虺螣，三茅真君共嗟称。星根绝顶时同登，黄斑黑虎陟降凭。石鏬甘浆溢若渑，神芝吐焰如飗簦。食时动机保不薨，驱斥琚瓆除瘕症。眸光照座生紫棱，举觞引满鲸喉𣳆。解后见之喜莫胜，扬眉抵掌开蒙懵。人生嘉会安得恒，靖恭正直天所，作诗持赠匪妄譝。
元夜
作者：刘基
朝代：明
体裁：七言律诗

玉漏迟迟出苑墙，星河疏淡月辉煌。送寒梅蕊清香细，报喜灯花紫燄光。金阙晓霞来若木，瑶池春色满长杨。君王注意防骄佚，万岁千秋乐未央。
入塞
作者：刘基
朝代：明
体裁：乐府曲辞

狐裘蒙茸沙碛里，望见玉关惊且喜。关门候吏记曾逄，白发相看泪如水。归来放马咸阳原，旧游今有几人存。斜阳惨淡照篱落，闲看邻翁戏子孙。
八声甘州·咏蛙
作者：刘基
朝代：明
体裁：词

问青蛙、有底不平鸣，真个为公私？向污泥曳足，蹄涔接腋，缺甃持颐。断续仪同歌吹，羹沸绿萍池。钟鼓难成响，而况埙篪。曾记江湖烟雨，被枕边欢噪，刺耳如锥。拥轻衾孤坐，愁到晓鸡时。道巴猿声声是泪，细看来、不似此声悲。应知得，洒灰著令，千载无疑。
公子行
作者：刘基
朝代：明
体裁：乐府曲辞

玉勒金鞍照地光，驼裘珠帽绣文章。平明上马归来醉，他日清朝作栋梁。
公无渡河
作者：刘基
朝代：明
体裁：乐府曲辞

丈夫不爱死，成仁心所安。殒身苟无故，哀哉徒自残。水能杀人人共知，公独茫然狂以痴。黄河渺渺无津涯，乃欲绝流而渡之。公也溺死人谁悲，世路如何，险恶实多？平地倏忽，滔天风波。利淫欲饵，孰知其佗？不见不闻，纵横网罗。固不必如公之痴，可揕以鱼中之铍，亦不必如公之狂，可禽以伏甲之觞。眼前言笑百媚出，宁知兵刃罗心肠。公无渡河河无津，箜篌一曲愁杀人。
六么令
作者：刘基
朝代：明
体裁：词

杪秋遥夜，人卧群喧息。明河渐低庭户，户有蟏蛸织。何许飞来雁阵，冲入寒烟碧。相思何急。悲来空自，目断云霄羡归翼。青镫独照暗壁，胍胍羁魂寂。堪恨冷梦难长，欲见无由得。年少不知过了，老去徒嗟惜。追寻畴昔。愁如流水，渺渺茫茫趁潮汐。
六么令·□□
作者：刘基
朝代：明
体裁：词

淡云收尽，月在苍龙角。霏霏似烟非雾，空里无声落。汉殿仙人掌冷，桂影筛高阁。玄蝉皓鹤，相呼相唤，嗽咽华滋笑丹药。□寒螀□分命□，永夜惊离索。络纬也共莎鸡，吟尽伤心曲。只恐韶年易晚，辜负蓬莱约。秋容寂寞，凭君若意，染取枫林赛红萼。
六月十八日自天章入城作
作者：刘基
朝代：明
体裁：古风

天净山气凉，溪浑夜来雨。篮舆度疏翠，初日照平楚。高林半长烟，好鸟时自语。烦襟得萧散，似欲忘羁旅。何当盗贼息，比屋丰禾黍。逍遥丘壑间，鹿麋以为伍。
兰花
作者：刘基
朝代：明
体裁：诗

幽兰花，在空山，美人爱之不可见，裂素写之明窗间。
幽兰花，何菲菲，世方被佩资簏施，我欲纫之充佩韦，袅袅独立众所非。
幽兰花，为谁好，露冷风清香自老。
兰陵王
作者：刘基
朝代：明
体裁：词

问明月，何苦才圆便缺。青冥里，风惨露凄，长向人间照离别。玄阴凋暮节，瑶非冰凘暗结。阑干外，河汉渐低，星影辉辉动城阙。重裘冷如铁，看头上春云，都作飞雪。银釭花落铜壶咽。伤怀巳无柰，暝鸦多事，啼遍寒枝未肯歇。寸心自摧折。忉怛望天末，恨正抵沧江，烟浪空阔。文鱼翼短沉书札，泪滴在衣袂，尽成清血。羁愁恰似庭草，枯了又更茁。
关山月
作者：刘基
朝代：明
体裁：乐府曲辞

关山月明风恻恻，万里黄云杂沙砾。夜深羌笛吹一声，征人相看泪沾臆。古人以绥服奋武卫，耕战守禦不外求。何人倡此戍边策，千载以贻中国忧。关山月，圆复缺，何忍年年照离别。愿得驰光照明主，莫遣边人望乡苦。
再和倒用前韵
作者：刘基
朝代：明
体裁：七言律诗

天官垂象焕空青，会合徒闻帝子灵。三武夜开千石簴，两旗晨轙七香軿。房帷瓜果纷祠祀，霄汉云霓隔晦冥。惆怅多忧江海客，登楼独自看台星。
再次韵
作者：刘基
朝代：明
体裁：七言律诗

永夜凉风吹碧落，深秋白露洗明蟾。金波滟滟将流瓦，玉砾荧荧恰近檐。贝阙寒生鱼脑减，龙宫气肃蚌胎添。从军不废篇章事，倚赖元侯智勇兼。
再次韵二首
作者：刘基
朝代：明

南州昔日称三楚，西国今闻又一秦。有爵与縻亡命贼，无才深愧具官臣。青冥鸾凤风尘隔，画省貔貅服色新。怅望令人忆李郭，谁能匡济想捐身。深秋蔓草接天涯，极目飞鸿没远沙。绿水青山长送目，汀兰岸蓼各生花。风来西塞云阴合，涛落东溟蜃气斜。叹息笙歌旧亭馆，坏垣丛棘老王瓜。
再次韵二首·其一
作者：刘基
朝代：明
体裁：七言律诗

南州昔日称三楚，西国今闻又一秦。有爵与縻亡命贼，无才深愧具官臣。青冥鸾凤风尘隔，画省貔貅服色新。怅望令人忆李郭，谁能匡济想捐身。
再次韵时闰九月九日菊
作者：刘基
朝代：明
体裁：七言律诗

秋来有菊即重阳，曷问他乡与故乡。愁见飞蓬垂雪领，笑搴落蕊入霞觞。陶时莫讶逢馀闰，遣兴聊图不永伤。岁晚移根深记取，勿令红紫间中黄。
再次韵（二首）
作者：刘基
朝代：明

南州昔日称三楚，西国今闻又一秦。有爵与縻亡命贼，无才深愧具官臣。青冥鸾凤风尘隔，画省貔貅服色新。怅望令人忆李郭，谁能匡济想捐身。¤
再次韵（二首）
作者：刘基
朝代：明
体裁：七言律诗

深秋蔓草接天涯，极目飞鸿没远沙。绿水青山长送目，汀兰岸蓼各生花。风来西塞云阴合，涛落东溟蜃气斜。叹息笙歌旧亭馆，坏垣丛棘老王瓜。
再用前韵
作者：刘基
朝代：明

常闻星宿能环拱，未见江河解逆流。无肉可供徐勉狗，有刍难啖景升牛。梧桐冷落鸾先逝，芦荻苍茫雁独留。苏息疲氓还有术，那无一斗博凉州。大阃寻常弃郑师，后人休望及瓜期。豺狼封豕咸登用，都邑人民委若遗。曾见羌夷皆内地，忍闻淮济是边陲。经纶事业君当念，闻道任嚣髻已椎。
再用前韵
作者：刘基
朝代：明

虞渊谽谺纳归日，金枢吐月相承出。初离积水看若飞，稍映微云盻犹眣。是时蓐收肇视政，莎鸡振羽鸣蜩卒。姮娥靓妆觐玉帝，砍轲中途婴祸疾。旅人苦热爱清凉，快睹光辉满蓬筚。愿开宝鉴照覆盆，岂拟瘴尘昏点漆。隋珠惭固重革柜，和璧嗟蒙韎韦靴。吴罡树折不自谋，纤阿马弱无人叱。三足蟾惊入坎洼，八窍兔走罹罝毕。围灰破晕谩传方，屑玉补凹空著术。雷公骇惧罢灵鼓，湘女幽忧舍鸣瑟。故老谓是虾蟆精，潜伏奸妖营口实。羲和尸位罔闻知，可以人而不如鹬。往岁威弧弛其彀，蛇豕陆梁谁复诘。高牙大纛拥藩垣，肠断吞声受陵轶。江淮汹涌湖浙沸，骇骨成山连鬼锧。万姓喁喁釜里鱼，百官蠢蠢裈中虱。黄茅白苇弃贤良，赤绂玄裳宠狞獝。昊穹示变盍警畏，惟德动天天自骘。况今旱又为厉，东作西成不平秩。安得缄辞伏阊阖，圣主如闻应驻跸。
再用前韵
作者：刘基
朝代：明
体裁：古风

虞渊谽谺纳归日，金枢吐月相承出。初离积水看若飞，稍映微云盼犹眣。是时蓐收肇视政，莎鸡振羽鸣蜩卒。姮娥靓妆觐玉帝，坎轲中途婴祸疾。旅人苦热爱清凉，快睹光辉满蓬荜。愿开宝鉴照覆盆，岂拟瘴尘昏点漆。隋珠惭固重革匮，和璧嗟蒙韎韦韠。吴罡树折不自谋，纤阿马弱无人叱。三足蟾惊入坎洼，八窍兔走罹罝毕。围灰破晕谩传方，屑玉补凹空著术。雷公骇惧罢灵鼓，湘女幽忧舍鸣瑟。故老谓是虾蟆精，潜伏奸妖营口实。羲和尸位罔闻知，可以人而不如鹬。往岁威弧弛其彀，蛇豕陆梁谁复诘。高牙大纛拥藩垣，肠断吞声受陵轶。江淮汹涌湖浙沸，骸骨成山连鬼锧。万姓喁喁釜里鱼，百官蠢蠢裈中虱。黄茅白苇弃贤良，赤绂玄裳宠狞獝。昊穹示变盍警畏，惟德动天天有骘。况今旱魃又为厉，东作西成不平秩。安得缄辞伏阊阖，圣主如闻应驻跸。
再用前韵·其一
作者：刘基
朝代：明
体裁：七言律诗

常闻星宿能环拱，未见江河解逆流。无肉可供徐勉狗，有刍难啖景升牛。梧桐冷落鸾先逝，芦荻苍茫雁独留。苏息疲氓还有术，那无一斗博凉州。
再用前韵颂菊
作者：刘基
朝代：明
体裁：七言律诗

天遣幽花驻独阳，移根应自白云乡。酿成甘谷千年液，满泛瑶台百宝觞。人老容颜犹可返，戚寒霜雪复何伤。得时无用空妖冶，愧死姚家宫样黄。
再用前韵（二首）
作者：刘基
朝代：明

弟子舆尸漫有师，圯桥谁共老人期。龙鱼并出应难识，樗栎无庸幸见遗。每上楼台瞻北极，愿闻波浪帖南陲。吴山越水元相接，莫更中流下铁椎。
再用韵
作者：刘基
朝代：明
体裁：七言律诗

旱魃为妖殄岁功，田畴龟坼遍污隆。无多过雨才鸣叶，不定行云又逐风。蔓草荒烟秋社迥，黄沙白苇暮江空。愁来漫忆淳于祝，却愧灵祗享祀丰。
再用韵荅严衍二上人
作者：刘基
朝代：明

厚禄故人音问疏，天官不拟介推除。莫思浮世尘埃事，好共深山木石居。月满高楼留客饮，灯明寒榻课儿书。城头鼓角沉沉夜，肠断乡关人梦初。蔓草萋迷野色微，嗷嗷鸣雁欲谁依。残花露淡胭脂靥，落木霜凋薜荔衣。万国旧闻车轨一，九州今见劫尘飞。总戎安得英雄将，不放龙蛇起杀机。
再用韵荅严衍二上人
作者：刘基
朝代：明
体裁：七言律诗

负郭无田生事疏，微官巳谢不须除。散愁漫入高僧舍，乘兴还过野老居。草冷虫声悲杼轴，霜馀蕉叶碎缄书。黄花素发相将暮，独立凄凉忆往初。
再用韵荅严衍二上人·其一
作者：刘基
朝代：明
体裁：七言律诗

厚禄故人音问疏，天官不拟介推除。莫思浮世尘埃事，好共深山木石居。月满高楼留客饮，灯明寒榻课儿书。城头鼓角沉沉夜，肠断乡关人梦初。
再用韵荅严衍二上人·其二
作者：刘基
朝代：明
体裁：七言律诗

蔓草萋迷野色微，嗷嗷鸣雁欲谁依。残花露淡胭脂靥，落木霜凋薜荔衣。万国旧闻车轨一，九州今见劫尘飞。总戎安得英雄将，不放龙蛇起杀机。
冬暖
作者：刘基
朝代：明
体裁：七言律诗

今年南国天气暖，十月赤城桃有花。江枫未肯换故色，汀草强欲抽新芽。野畦落日舞残蝶，小池过雨喧鸣蛙。城上几时罢击柝，愁见海云蒸晚霞。
冬暖行
作者：刘基
朝代：明
体裁：乐府曲辞

孟冬十月暖，桃李花盛开。胡蝶草间出，飞上花枝来。蝶知爱花为花出，不知冬暖无多日。霜风一夕花作尘，坠粉飘黄愁杀人。
冬至
作者：刘基
朝代：明
体裁：七言律诗

冬至微阳斡化机，闭关独坐正相宜。白杨风扫经霜叶，翠柏冰凝泣露枝。日转天南林影觉，春生地底水泉知。物华过眼成今古，愁绝看云有所思。
冬至日泊舟戈溪
作者：刘基
朝代：明

日薄云阴雪在山，野寒溪静客舟还。
乾坤簸荡逾三载，风俗乖张似百蛮。
废井衰芜霜后白，空村乔木晓余殷。
独怜节序逢冬至，不得安栖学闭关。
冬至日泊舟戈溪
作者：刘基
朝代：明
体裁：七言律诗

日薄云阴雪在山，野寒溪静客舟还。乾坤簸荡逾三载，风俗乖张似百蛮。废井衰芜霜后白，空村乔木晓馀殷。独怜节序逢冬至，不得安栖学闭关。
凉夜
作者：刘基
朝代：明
体裁：七言绝句

潇潇凉雨泻檐泷，聒聒鸣蛙似吠庞。惟有露萤怜寂寞，却将光景到书窗。
出塞
作者：刘基
朝代：明
体裁：乐府曲辞

居延风高检叶空，狼烟夜照甘泉宫。将军授金虎士怒，蚩尤亘天旗尾红。麒麟前殿催赐酒，巳觉此身非己有。猛气遥将日逐吞，壮心肯落嫖姚后。雁门城外沙如雪，玉帐霜浓铁衣折。长剑须披瀚海云，哀笳莫怨天边月。北风烈烈刁斗鸣，回看北斗南方明。惊箭离弦车在坂，不勒燕然终不返。
分赃台
作者：刘基
朝代：明
体裁：七言绝句

突兀高台参土成，人言暴客此分赢。饮泉清节令寥落，可但梁山独坛名。
刘宗文莱窝遣兴
作者：刘基
朝代：明
体裁：古风

岁暮寒气冽，今晨颇和缓。登高眺原陆，陟觉生意满。日色照地黄，墙影看渐短。草抽识土膏，鱼出知泉暖。吾生亦天物，安得不乐衎。且复撷其蔬，独酌慰衰晚。
初夏即景
作者：刘基
朝代：明
体裁：古风

前日大热释我裘，昨日一雨凉如秋。寒暄倏忽反覆手，冰炭著体何由瘳？今朝初晴又园中，草茅乾复抽鸣呼。安得伶伦吹嶰竹，四气不愆同玉烛。
初食槟榔
作者：刘基
朝代：明

槟榔红白文，包以青扶留。驿吏劝我食，可已瘴疠忧。初惊刺生颊，渐若戟在喉。纷纷花满眼，岑岑晕蒙头。将疑误腊毒，复想致无由。稍稍热上面，轻汗如珠流。清凉彻肺腑，粗秽无纤留。信知殷王语，瞑眩疾乃瘳。三复增永叹，书之遗朋俦。
初食槟榔
作者：刘基
朝代：明
体裁：古风

槟榔红白文，包以青扶留。驿吏劝我食，可巳瘴疠忧。初惊刺生颊，渐若戟在喉。纷纷花满眼，岑岑晕蒙头。将疑误腊毒，复想致无由。稍稍热上面，轻汗如珠流。清凉彻肺腑，粗秽无纤留。信知殷王语，瞑眩疾乃瘳。三复增永叹，书之遗朋俦。
别峰和尚方丈题唐子华山阴图
作者：刘基
朝代：明
体裁：古风

连山走陂陀，太谷入晻暧。屋藏深树中，路出巨石背。烟雨时有无，涧谷互显晦。轻盈曳飞绡，缥缈沃浮黛。雄梁矫脩鼍，骍壁駮文玳。峥嵘紫霞高，屈曲白水汇。阴森神鬼宅，奋迅龙马队。风云气象宽，日月光烟碎。借问此何乡，或有捐余佩。荅云越山阴，信美无与对。自从永和来，燕游推胜槩。佳人去不还，盛集嗟未再。磨令实好奇，掇拾归画绘。上人远公徒，我亦渊明辈。会晤属时艰，观览增感慨。故园没灌莽，举足蛇豕碍。放歌自太息，激烈惊厚载。
前有尊酒行
作者：刘基
朝代：明
体裁：乐府曲辞

前有尊酒芳以饴，举杯欲饮且置之。丈夫有志可帅气，胡为受此曲糵欺？禹恶旨酒，而玄德上达。桀作酒池，而南巢是蔡。商辛恶来以白日为夜，糟丘肉林相枕藉。瑶台倏忽成灰尘，流毒犹且迁殷民。夫差酗而纳施，楚国酣而放屈。姑苏台上麋鹿游，鄢郢宫中狐兔出。灌夫骂坐，祸延魏其。竹林称贤，神州蒺藜。亡家破国有如此，酒有何好而嗜之！前有尊酒醲以清，酌之白日成晦冥。眼花耳热乱言语，元气耗斁肝胆倾。乃知酒是丧身物，卫武之戒所以垂休声。
前有尊酒行
作者：刘基
朝代：明

前有尊酒芳以饴，举杯欲饮且置之。丈夫有志可帅气，胡为受此曲蘗欺？禹恶旨酒，玄德上达。桀作酒池，而南巢是蔡。商辛恶来以白日为夜，糟丘肉林相枕藉。瑶台倏忽成灰尘，流毒犹且迁殷民。夫差酗而纳施，楚国酣而放屈。姑苏台上麋鹿游，鄢郢宫中狐兔出。灌夫骂坐，祸延魏其。竹林称贤，神州蒺藜。亡家破国有如此，酒有何好而嗜之！前有尊酒醲以清，酌之白日成晦冥。眼花耳热乱言语，元气耗？攵肝胆倾。乃知酒是丧身物，卫武之戒所以垂休声。
前溪曲
作者：刘基
朝代：明
体裁：乐府曲辞

前溪送别溪水满，石楠花落蒲芽短。春风无情看复秋，莫学落花随水流。
北上感怀
作者：刘基
朝代：明
体裁：古风

倦鸟思一枝，枥马志千里。营营劳生心，出入靡定止。伊余朽钝材，懒拙更无比。才疏乏世用，嗜僻惟书史。虽非济时具，颇识素餐耻。既怀黎民忧，妄意古人企。宁知乖圆方，举足辄伤趾。尘埃百病侵，贫窭万感累。艰难幸息肩，迟莫窃所喜。明时登骥騄，驽马但垂耳。自非冀北姿，莫羡追风驶。便欲解衣冠，躬耕向桑梓。终怀葵藿恋，不慕沮溺诡。潜阳动原隰，白日暧兰芷。埘鸡戒晨鸣，客子驾行李。萦纡越巘崿，浩荡涉风水。淹留具区北，信宿沧江圯。维时连年歉，道路多流徙。官司职抚字，黔首皆赤子。陈红太仓米，丰年所储偫。为民备乏困，朝廷岂私此。推馀补不足，兹实王政始。臣子宜奉承，天威不违咫。柰何簿书曹，暴慢蔑至理。苟云出纳吝，当闵觳觫死。呜呼草莽露，惨恻沟渎委。闻之犹鼻酸，见者宜颡泚。踰淮入大河，凄凉更难视。黄沙渺茫茫，白骨积荒藟。哀哉耕食场，尽作狐兔垒。太平戢干戈，景物未应尔。意者斯人徒，纵欲扰天纪。鬼神赫震怒，咎戾良有以。去年人食人，不识弟与姊。至今盗贼辈，啸聚如蜂蚁。长戈耀白雪，健马突封豕。岂惟横山泽，巳敢剽城市。途行绝稀少，空车但墙倚。身行须结集，一寐四五起。牧民岂无人，司寇亦有氏。阵车不驱驰，大田无耒耜。邦家禄食恩，岂为臣奉己。山东古要地，燕赵犹唇齿。况兹南北冲，津梁通远迩。属当全盛时，四海同一轨。庙堂多稷契，振举无遗弛。勿云疥癣微，不足成疮痏。滔天起滥觞，炎冈发星炬。虞朝有分北，汉庭烦直指。农夫植嘉谷，所务诛稂秕。耕耘苟失时，雨露空沾洒。威怀岂异任，守令职非痹。端能慎黜陟，此辈何足弭。故乡隔山川，前途塞荆枳。青徐气萧索，河济俱泥滓。痛哭贾生狂，长叹漆室悝。何当天门开，清问逮下俚。
北风行
作者：刘基
朝代：明
体裁：乐府曲辞

城外萧萧北风起，城上健儿吹落耳。将军玉帐貂鼠衣，手持酒杯看雪飞。
十二月一日
作者：刘基
朝代：明

耿耿夜不寐，源源忧思来。岁余三十日，肠定九千回。江响风初发，天昏月未开。白头真合得，非是楚猿哀。
十二月一日
作者：刘基
朝代：明
体裁：五言律诗

耿耿夜不寐，源源忧思来。岁馀三十日，肠定九千回。江响风初发，天昏月未开。白头真合得，非是楚猿哀。
千秋岁·淡烟平楚
作者：刘基
朝代：明

淡烟平楚，又送王孙去。花有泪，莺无语。芭蕉心一寸，杨柳丝千缕。今夜雨，定应化作相思树。忆昔欢游处，触目成前古。良会处，知何许？百杯桑落酒，三叠阳关句。情未了，月明潮上迷津渚。
千秋岁·送别
作者：刘基
朝代：明
体裁：词

淡烟平楚，又送王孙去。花有泪，莺无语。芭蕉心一寸，杨柳丝千缕。今夜雨，定应化作相思树。忆昔欢游处。触目成前古。良宵会，知何许。百杯桑落酒，三叠阳关句。情未了，月明潮上迷津渚。
升天行
作者：刘基
朝代：明
体裁：乐府曲辞

太仪转神枢，日月飞两丸。荣华如电火，瞬息无留颜。谁能与蟪蛄，争鸣秋草间。中夜集五灵，步虚款天关。摆脱尘土累，廓落真境宽。玉髓充晚食，璚霞足晨餐。妙合五色光，化为九转丹。洞朗照无极，逍遥出人寰。象载六苍虬，翼以双紫鸾。濯足北河津，弭节蓬莱山。伶伦歌九韶，眉连舞七盘。浮丘吹参差，宓妃鸣佩环。娱乐竟日夕，还归玉宸班。
半山寺二首
作者：刘基
朝代：明

王家废寺旧闻名，荆棘花开鸟自鸣。深夜狐狸穿破冢，佛灯争似鬼灯明。妍邪变法事多端，气燄兴妖胆自寒。漫道謟谀堪媚佛，竟将佛作么人看。
半山寺二首·其一
作者：刘基
朝代：明
体裁：七言绝句

王家废寺旧闻名，荆棘花开鸟自鸣。深夜狐狸穿破冢，佛灯争似鬼灯明。
半山寺二首·其二
作者：刘基
朝代：明
体裁：七言绝句

妍邪变法事多端，气燄兴妖胆自寒。漫道謟谀堪媚佛，竟将佛作么人看。
华山畿
作者：刘基
朝代：明
体裁：乐府曲辞

华山畿，劳劳渚，割弃父母恩，相随黄泉去。男婚女嫁当及时，标梅不见周南诗。王风荡荡散荆棘，帷薄日夕生狂痴。当歌怅然有所思，华山畿，何足悲。
卖柑者言
作者：刘基
朝代：明

杭有卖果者，善藏柑，涉寒暑不溃。出之烨然，玉质而金色。置于市，贾十倍，人争鬻之。
予贸得其一，剖之，如有烟扑口鼻，视其中，则干若败絮。予怪而问之曰：“若所市于人者，将以实笾豆，奉祭祀，供宾客乎？将炫外以惑愚瞽也？甚矣哉，为欺也！”
卖者笑曰：“吾业是有年矣，吾赖是以食吾躯。吾售之，人取之，未尝有言，而独不足子所乎？世之为欺者不寡矣，而独我也乎？吾子未之思也。
今夫佩虎符、坐皋比者，洸洸乎干城之具也，果能授孙、吴之略耶？ 峨大冠、 拖长绅者，昂昂乎庙堂之器也，果能建伊、皋之业耶？盗起而不知御，民困而不知救，吏奸而不知禁，法斁而不知理，坐糜廪粟而不知耻。观其坐高堂，骑大马，醉醇醴而饫肥鲜者，孰不巍巍乎可畏，赫赫乎可象也？又何往而不金玉其外，败絮其中也哉？今子是之不察，而以察吾柑！”
予默默无以应。退而思其言，类东方生滑稽之流。岂其愤世疾邪者耶？而托于柑以讽耶？
卖花声
作者：刘基
朝代：明
体裁：词

楼上倚阑干，月在云端，轻烟蜚尽碧绡寒。肠断夕阳芳草外，山海漫漫。柳嫩不堪攀，欲寄应难，盘龙尘匣怨孤鸾。可惜婵娟今夜月，好共谁看。
卖花声
作者：刘基
朝代：明
体裁：词

门外绿杨堤，有个莺啼，声声传恨入幽闺。闺里佳人惊睡起，泪湿眉低。莫把此情题，天也悲悽，沧江东下夕阳西。华发不知人别苦，随意萋萋。
南乡子·八咏楼作
作者：刘基
朝代：明
体裁：词

鸣雨过庭除，病骨崚嶒不自扶。强倚阑干成小立，萧疏，立困依然作宰予。惊觉失华胥，楼外青山落照馀。谁似庄周能化蝶，蘧蘧，心上闲愁一点无。
南柯子·咏蓼花
作者：刘基
朝代：明
体裁：词

汀荇青丝尽，江莲白羽空。翠蕤丹粟炫芳丛，总把秋光管领属西风。艳敌秦川锦，鲜欺楚岸枫。鲤鱼却下水仙宫，肯放斜阳更向若华东。
南柯子·送别
作者：刘基
朝代：明
体裁：词

怆别沧江永，伤心落日曛。宝筝弦断雁离群，最苦愁浓酒淡不成醺。黄叶凄凉月，丹枫索漠云。此来此地却思君，但觉骊歌犹在耳中闻。
南陵崔氏思梅诗
作者：刘基
朝代：明
体裁：古风

昔来梅花下，綵服辉清尊。今来不见人，泪滴梅树根。梅落风不回，泪落化为石。冥冥入幽泉，一夜千万尺。
卜算子
作者：刘基
朝代：明
体裁：词

春去蝶先知，花落蜂难缀。草绿庭空不见人，愁共天无际。凿沼种荷看，水浅荷钱细。惟有青苔最可怜，欲上人衣袂。
卜算子
作者：刘基
朝代：明
体裁：词

白日下层岑，暮霭生寒水。水远山长不见人，月上风微起。何许一孤鸿，飞去潇湘沚。欲采蘋花寄所思，无处寻双鲤。
卜算子·咏雨
作者：刘基
朝代：明
体裁：词

搣搣度莲池，漠漠昏松陇。却过西园拂紫尘，柳媚花矜宠。泥润燕衣沾，粉腻蜂须重。极目沧江不见人，波浪兼天涌。
即事
作者：刘基
朝代：明
体裁：七言律诗

千林摇落暮天寒，短景经檐岁序残。口舌得官齐虏易，膏肓致疾上医难。无根荒蔓风飘急，阅世松乔气厚蟠。鸿雁随阳经远道，帛书何日到长安？
即事
作者：刘基
朝代：明
体裁：七言律诗

春半馀寒似暮秋，掩门高坐日悠悠。树头独立知风鹊，屋角双鸣唤雨鸠。芳意自随流水逝，华年不为老人留。浮花冶叶休相笑，自古英贤总一沤。
即事有感呈石末公
作者：刘基
朝代：明
体裁：七言律诗

葵藿倾心向大明，参商琐琐只寻兵。蛾眉欲擅三千宠，鱼翼难通九万程。贝锦笙簧鸱鸟瑞，明珠瑑玉泰山轻。两阶干羽闻来格，分北犹劳圣主情。
即景
作者：刘基
朝代：明

江城五月冷脩脩，细雨微风拂面愁。汀蓼不知犹是夏，竞开丹粟满枝头。薄寒轻雨细如丝，风满长川棹去迟。漠漠野田将瞑色，纤纤汀草欲青时。
即景·其一
作者：刘基
朝代：明
体裁：七言绝句

江城五月冷脩脩，细雨微风拂面愁。汀蓼不知犹是夏，竞开丹粟满枝头。
即景·其二
作者：刘基
朝代：明
体裁：七言绝句

薄寒轻雨细如丝，风满长川棹去迟。漠漠野田将瞑色，纤纤汀草欲青时。
又用前韵
作者：刘基
朝代：明

树头寒月影扶疏，天上清霜下玉除。紫塞风高鸿失路，碧梧枝冷鹊移居。虎头旷日糜仓粟，牛腹中霄诧帛书。见说抱关堪避世，稗官犹可学虞初。西风吹面雨霏微，片片浮云水上依。鸿雁群翔营口实，凫鹥对立惜毛衣。关河惨烈时将晚，原野萧条叶自飞。惭愧江湖一萍梗，厌听咿轧响邻机。
又用前韵·其一
作者：刘基
朝代：明
体裁：七言律诗

树头寒月影扶疏，天上清霜下玉除。紫塞风高鸿失路，碧梧枝冷鹊移居。虎头旷日糜仓粟，牛腹中霄诧帛书。见说抱关堪避世，稗官犹可学虞初。
又用前韵·其二
作者：刘基
朝代：明
体裁：七言律诗

西风吹面雨霏微，片片浮云水上依。鸿雁群翔营口实，凫鹥对立惜毛衣。关河惨烈时将晚，原野萧条叶自飞。惭愧江湖一萍梗，厌听咿轧响邻机。
又用前韵（二首）
作者：刘基
朝代：明

西风吹面雨霏微，片片浮云水上依。鸿雁群翔营口实，凫珝对立惜毛衣。关河惨烈时将晚，原野萧条叶自飞。惭愧江湖一萍梗，厌听咿轧响邻机。
又用韵荅严上人
作者：刘基
朝代：明
体裁：七言律诗

中夜登楼望紫微，北辰不动众星依。由来赤日行黄道，多事玄云变白衣。雪下蓬莱三岛隔，涛翻沧海万鱼飞。圣君宵旰惟恭巳，早晚阳和斡化机。
双带子
作者：刘基
朝代：明

嫁时双带绣骐驎，翠叶金花色色新。宁教尘匣蒙蛛网，不肯将来别赠人。结得同心欲寄郎，还将双带剌鸳央。殷勤祝付西归燕，一纸书缄泪两行。合欢双带绣蜻蜓，一度看来一泪零。雪里芭蕉心长在，春来不改旧时青。莫言长夜便无明，莫道离鸾不合并。天上星辰能化石，黄河千岁也还清。
双带子·其一
作者：刘基
朝代：明
体裁：乐府曲辞

嫁时双带绣骐驎，翠叶金花色色新。宁教尘匣蒙蛛网，不肯将来别赠人。
双带子·其三
作者：刘基
朝代：明
体裁：乐府曲辞

合欢双带绣蜻蜓，一度看来一泪零。雪里芭蕉心长在，春来不改旧时青。
双带子·其二
作者：刘基
朝代：明
体裁：乐府曲辞

结得同心欲寄郎，还将双带剌鸳央。殷勤祝付西归燕，一纸书缄泪两行。
双带子·其四
作者：刘基
朝代：明
体裁：乐府曲辞

莫言长夜便无明，莫道离鸾不合并。天上星辰能化石，黄河千岁也还清。
双桐生空井
作者：刘基
朝代：明
体裁：乐府曲辞

双桐生空井，井空桐叶稀。叶稀不自蔽，凤鸟将安归。双桐生空井，井泥泉不出。桐根日夜枯，何由伐琴瑟。
双桐生空井
作者：刘基
朝代：明

双桐生空井，井空桐叶稀。稀叶不自蔽，凤鸟将安归。双桐生空井，井泥泉不出。桐根日夜枯，何由伐琴瑟。
双燕离
作者：刘基
朝代：明

双燕营巢时，双飞复双语。轻盈柳陌风，振迅芹塘雨。巢成近绣帏，双宿更双飞。为蒙主人爱，不信有暌违。四月温风起，榴花发红蕊。拾虫还哺雏，出入无停觜。五月教雏飞，绕巢舞乌衣。侧避蛛丝过，斜萦柳线归。六月雏翼老，分飞各相保。脉脉傍珠帘，依依集兰橑。世事有转旋，陵谷一朝迁。昆明延劫火，甲第化歊烟。带睡惊飞出，尘沙两相失。死生不得知，嬿婉从兹毕。回看旧主人，粉黛成灰尘。天高云渺渺，海阔波鳞鳞。荏苒朝还暮，惸惸向何处。毛凋半夜霜，泪滴三春露。露寒霜又浓，憔悴不成容。同心谅难隔，魂魄终相从。
双燕离
作者：刘基
朝代：明
体裁：乐府曲辞

双燕营巢时，双飞复双语。轻盈柳陌风，振迅芹塘雨。巢成近绣帏，双宿更双飞。为蒙主人爱，不信有暌违。四月温风起，榴花发红蕊。拾虫还哺雏，出入无停觜。五月教雏飞，绕巢舞乌衣。侧避蛛丝过，斜萦柳线归。六月雏翼老，分飞各相保。脉脉傍珠帘，依依集兰橑。世事有转旋，陵谷一朝迁。昆明延劫火，甲第化歊烟。带睡惊飞出，风沙两相失。死生不得知，嬿婉从兹毕。回看旧主人，粉黛成灰尘。天高云渺渺，海阔波鳞鳞。荏苒朝还暮，茕茕向何处。毛凋半夜霜，泪滴三春露。露寒霜又浓，憔悴不成容。同心谅难隔，魂魄终相从。
双鲤堂歌为唐侍仪赋
作者：刘基
朝代：明
体裁：古风

君不见鲁阳挥戈回白日，又不见耿恭拜井飞泉出。精诚自古格皇天，如响应声非异术。长江鲤鱼龙伯臣，三十六鳞红锦匀。枕丁尾丙宫渊沦，乘驾潮汐扶桑津。天怜孝子孝不匮，特敕水官宣德意。玄冰跃出双赤鲩，顷刻寒谷生春温。之子高堂发如絮，每怀古人心是慕。中庭凿池专种鱼，鱼行圉圉随陶朱。晨昏膳羞不远索，翠韭金橙绘肥白。中妇奉飧少妇进，大儿登歌小儿拍。合欢花开庭草芳，忘忧花开池水光。凌晨上马出门去，彩袖披拂金炉香。薄暮言归拜堂所，何况有鱼甘且旨。忠孝由来同一轨，努力担台焕青史。
发安仁驿
作者：刘基
朝代：明
体裁：古风

鸡鸣发山驿，天黑路弥险。烟树出狷声，风枝落萤点。江秋气转炎，嶂湿云难敛。伫立山雨来，客愁纷冉冉。
发安仁驿
作者：刘基
朝代：明

鸡鸣发山驿，天黑路弥险。烟树出猿声，风枝落萤点。江秋气转炎，嶂湿云难敛。伫立山雨来，客愁纷冉冉。
发安溪至青田戎事急不得留有感
作者：刘基
朝代：明
体裁：古风

鶪鸣戒晨装，挂席日尚早。风乱沙上云，雨昏江中岛。士生从王事，薄质非所宝。但惧筋力微，任重躜远道。昔迈园柳青，今来江枫老。豺狼互灭没，忧虞何时了。朝原思眷令，夜船梦萱草。寸步隔河山，惄焉伤怀抱。
发嵊县至上虞道中作
作者：刘基
朝代：明
体裁：七言律诗

磴滑泥深去马迟，雪残青嶂不多时。荒烟蔓草中郎宅，素石清溪烈妇祠。日落风生临水树，野寒云湿渡江旗。宣光事业存书史，北望凄凉有所思。
发景州
作者：刘基
朝代：明
体裁：五言律诗

澹澹夕风作，萧萧芦叶鸣。林间众鸟息，河上一舟行。海近云常湿，天虚月更清。神京看渐近，且缓望乡情。
发白沙至水口
作者：刘基
朝代：明
体裁：古风

夜发白沙驿，亭午至冰口。中流郁风雾，密雨蔽原皂。冥濛蛟龙过，隐辚怒雷吼。倾歌卧帆席，冯翼惑前后。畏途生顷刻，颠倒乱足手。仓皇投山馆，喜惧剧纷纠。摄身整衣整，沾湿及肩肘。平生历道路，艰险颇曾受。未能外形骸，岂敢轻衰朽。捐躯匪成仁，垂堂不宜狃。总辔登前岭，烟云尚昏黝。经阻有妨虞，姬文亦奔走。
发绍兴至萧山
作者：刘基
朝代：明

落日牛羊下绿坡，微风短楫拂晴莎。
穷愁白发真相得，悲感青春最苦多。
水暖菰蒲沙鸨集，月明洲渚榜人歌。
此时忽漫思身世，奈尔桃花满眼何。
发绍兴至萧山
作者：刘基
朝代：明
体裁：七言律诗

落日牛羊下绿坡，微风短楫拂晴莎。穷愁白发真相得，悲感青春最苦多。水暖菰蒲沙鸨集，月明洲渚榜人歌。此时忽漫思身世，柰尔桃花满眼何。
发龙游
作者：刘基
朝代：明
体裁：古风

微飙献轻凉，客子中夜发。秋原旷无际，马首挂高月。草虫自宫商，叶露光可掇。狭径非我由，周行宜如发。扬鞭望南天，晴霞绚闽越。
古戍
作者：刘基
朝代：明
体裁：五言律诗

古戍连山火，新城殷地笳。九州犹虎豹，四海未桑麻。天迥云垂草，江空雪覆沙。野梅烧不尽，时见两三花。
古歌
作者：刘基
朝代：明

红葵高花高以妍，清晨方开夕就蔫。美人迢迢隔山水，可望不见心茫然。花开花落日复夜，惟觉新年非故年。人生百岁花一度，何不作乐令人怜。旧花欲落新花好，新人少年旧人老。佳人见此心相怜，举觞劝我学神仙。我闻神仙亦有死，但我与子不见耳。秪言老彭寿最多，八百岁后还如何。双燕双飞入我堂，衔泥养雏何太忙。养得雏成却飞去，双燕双飞复如故。东园桃李春萋萋，日华烘露生紫霓。一朝实熟付人采，叶枯枝折空成蹊。
古歌·其一
作者：刘基
朝代：明
体裁：古风

红葵高花高以妍，清晨方开夕就蔫。美人迢迢隔山水，可望不见心茫然。花开花落日复夜，惟觉新年非故年。人生百岁花一度，何不作乐令人怜。
古歌·其二
作者：刘基
朝代：明
体裁：古风

旧花欲落新花好，新人少年旧人老。佳人见此心相怜，举觞劝我学神仙。我闻神仙亦有死，但我与子不见耳。秪言老彭寿最多，八百岁后还如何。
古歌（三首）
作者：刘基
朝代：明
体裁：古风

双燕双飞入我堂，衔泥养雏何太忙。养得雏成却飞去，双燕双飞复如故。东园桃李春萋萋，日华烘露生紫霓。一朝实熟付人采，叶枯枝折空成蹊。
古歌（三首）
作者：刘基
朝代：明

红葵高花高以妍，清晨方开夕就蔫。美人迢迢隔山水，可望不见心茫然。花开花落日复夜，惟觉新年非故年。人生百岁花一度，何不作乐令人怜。¤
古镜词
作者：刘基
朝代：明
体裁：乐府曲辞

百鍊青铜曾照胆，千年土蚀萍花黡。想得玄宫初闭时，金精夜哭黄鸟悲。鱼灯引魂开地府，夜夜晶光射幽户。盘龙隐见自有神，神物岂肯长湮沦。愿借蟾蜍骑入月，将与嫦娥照华发。
古镜词（并序）
作者：刘基
朝代：明

百炼青铜曾照胆，千年土蚀萍花黡。想得玄宫初闭时，金精夜哭黄鸟悲。鱼灯引魂开地府，夜夜晶光射幽户。盘龙隐见自有神，神物岂肯长湮沦。愿循蟾蜍骑入月，将与嫦娥照华发。
可叹
作者：刘基
朝代：明
体裁：七言律诗

风雨潇潇听晓鸡，忽思世事一悲悽。当时重禁藏矛戟，今日呼令学鼓鞞。未见争锋曾奏捷，徒闻却走不先迷。劫灰日夜飞相逐，随处空林有燕栖。
叶叔安南溪草堂即事
作者：刘基
朝代：明
体裁：七言律诗

溪上草堂盈十寻，疏杨密竹各成阴。绿烟绕舍桑畦静，白水当门稻遂深。过雨忽翻金碧影，凉蜩乱发管弦音。此时不省愁何在，坐到鸦喑月满林。
君子有所思
作者：刘基
朝代：明

晨上龙首山，徘徊望咸京。交衢错万井，甲第连公卿。鞍马相照曜，冠盖如云行。扈从金宫归，赐酒银瓮盈。前庭列驺骑，后苑罗倾城。宠极妒心起，欢余骄气生。田窦巧相夺，萧韩互摧倾。快意在一时，报复延戈兵。范雎掉柔舌，穰侯去强嬴。宁知幽燕客，接踵夸雄鸣。茫茫前车辙，遗迹犹未平。胡为不自悟，坐使忧患并。二疏独何人，千载垂令名？
君子有所思
作者：刘基
朝代：明
体裁：乐府曲辞

晨上龙首山，徘徊望咸京。交衢错万井，甲第连公卿。鞍马相照曜，冠盖如云行。扈从金宫归，赐酒银瓮盈。前庭列驺骑，后苑罗倾城。宠极妒心起，欢馀骄气生。田窦巧相夺，萧韩互摧倾。快意在一时，报复延戈兵。范雎掉柔舌，穰侯去彊嬴。宁知幽燕客，接踵夸雄鸣。茫茫前车辙，遗迹犹未平。胡为不自悟，坐使忧患并。二疏独何人，千载垂令名？
君马黄
作者：刘基
朝代：明
体裁：乐府曲辞

君马黄，我马骊，二马八足争驱驰。回头顾影双骄嘶，尾端散作赪虹飞。黄马曜日黄金晶，骊马谓是玄天精，眼前好丑那能明。吾闻良骥称以德，不闻矜此骊黄色。世无伯乐识者谁，有德无色空自知。
听蛙
作者：刘基
朝代：明

绕舍荒池底且■，蛰蛙齐候鸣雷社。已知地气上如炊，更觉石泉流若泻。举头玉烛焕阳明，？足污泥悲土苴。半夜条风入绮窗，清晨细雨霏檐瓦。梁间紫燕舞参差，枝上黄莺语悲姹。播形肖貌均有生，感气伤情孰瘖哑。初聆衙衙杂更鼓，渐听嘈嘈成侈哆。犹持坚白较同异，似坐狙丘谈稷下。村童叫噪聋学究，悍妇勃溪喧娣姐。西域胡僧弹般若，齐东老生矜炙輠。逸帆触岸靡蒹葭，醉客骂筵投盏斝。呦咬谁辨骠儿哇，虩砉乍开賨叟呵。怒牙嚼齧悸罗吞，寤言诘屈惊宜？。徒夸楚使能詈齐，未让秦巫工诅芋。兜离僸佅纷覼缕，帝乐虚张洞庭野。虞夔奚暇调笙磬，周瞽曷由分郑雅。旅人怀忧实无寐，遭此彊聒胡为者。得非作奸谋蚀月，无柰聚讼腾欢谩。昔闻周公立典教，蝈氏专司鞠灰洒。常疑圣人茂育物，独向微虫少宽假。乃今知其非琐屑，欲问官司乞馀灺。凤皇鸑鷟声苦希，白雪阳春和偏寡。蚊蝇蚤虱多于沙，钻咂喑鸣纷丑䰩。虾蟆幸不含毒螫，何苦呶号争跁跒。乌鸢逐响蛇听音，宁顾入腹生症瘕。赋诗却笑柳柳州，忍使腥臊辱俎鲊。
听蛙
作者：刘基
朝代：明
体裁：古风

绕舍荒池底且■，蛰蛙齐候鸣雷社。已知地气上如炊，更觉石泉流若泻。举头玉烛焕阳明，�足污泥悲土苴。半夜条风入绮窗，清晨细雨霏檐瓦。梁间紫燕舞参差，枝上黄莺语悲姹。播形肖貌均有生，感气伤情孰瘖哑。初聆衙衙杂更鼓，渐听嘈嘈成侈哆。犹持坚白较同异，似坐狙丘谈稷下。村童叫噪聋学究，悍妇勃溪喧娣姐。西域胡僧弹般若，齐东老生矜炙輠。逸帆触岸靡蒹葭，醉客骂筵投盏斝。呦咬谁辨骠儿哇，虩砉乍开賨叟呵。怒牙嚼齧悸罗吞，寤言诘屈惊宜�。徒夸楚使能詈齐，未让秦巫工诅芋。兜离僸佅纷覼缕，帝乐虚张洞庭野。虞夔奚暇调笙磬，周瞽曷由分郑雅。旅人怀忧实无寐，遭此彊聒胡为者。得非作奸谋蚀月，无柰聚讼腾欢谩。昔闻周公立典教，蝈氏专司鞠灰洒。常疑圣人茂育物，独向微虫少宽假。乃今知其非琐屑，欲问官司乞馀灺。凤皇鸑鷟声苦希，白雪阳春和偏寡。蚊蝇蚤虱多于沙，钻咂喑鸣纷丑䰩。虾蟆幸不含毒螫，何苦呶号争跁跒。乌鸢逐响蛇听音，宁顾入腹生症瘕。赋诗却笑柳柳州，忍使腥臊辱俎鲊。
听蛙
作者：刘基
朝代：明

绕舍荒池底且，蛰蛙齐候鸣雷社。
已知地气上如炊，更觉石泉流若泻。
举头玉烛焕阳明，？曷足汗泥悲土苴。
半夜条风入绮窗，清晨细雨霏檐瓦。
梁间紫燕舞参差，枝上黄莺语悲姹。
播形肖貌均有生，感气伤情皪瘖痖。
初聆衙衙杂更鼓，渐听嘈嘈成侈哆。
犹持坚白较同异，似坐狙丘谈稷下。
村童叫噪聋学究，悍妇勃磎喧姊姐。
西域胡僧弹般若，齐东老生矜炙濩。
逸帆触岸靡蒹葭，醉客骂筵投盏斝。
呦咬谁辨骠儿哇，秬砉乍开叟呵。
怒牙嚼啮悸罗吞，寤言诘屈惊宜。
徒夸楚使能詈齐，未让秦巫工诅芋。
兜离僸佅纷鏚缕，帝乐虚张洞庭野。
虞夔奚暇调笙磬，周瞽曷由分郑雅。
旅人怀忧实无寐，遭此强聒胡为者。
得非作奸谋蚀月，无奈聚讼腾欢谀。
昔闻周公立典教，蝈氏专司鞠灰洒。
常疑圣人茂育物，独向微虫少宽假。
乃今知其非琐屑，欲问官司乞余灺。
凤皇鸑鷟声苦希，白雪阳春和偏寡。
蚊蝇蚤虱多于沙，钻咂喑呜纷丑。
虾蟆幸不含毒螫，何苦呶号争跁跒。
乌鸢逐响蛇听音，宁顾人腹生症瘕。
赋诗却笑柳柳州，忍使腥臊辱俎鲊。
吴歌
作者：刘基
朝代：明

侬做春花正少年，郎做白日在青天。白日在天光在地，百花谁不愿郎怜。承郎顾盼感郎怜，准拟欢娱到百年。明月比心花比面，花容美满月团圆。便道逢春花合开，谁知秾艳有人猜。山鸡不入家鸡侣，野果难同园果栽。蛾眉二八不曾愁，有色无媒郎不留。月里蟾蜍推落地，几时再得广寒游。栽花图作看花人，谁料花开不及春。昨夜狂风今夜雨，为花落得两眉颦。莫信登天不要梯，莫信筑雪可成堤。五更老鸦树上叫，有人则道是鸡啼。树头挂网枉求虾，泥里无金空拨沙。刺漆树边栽枸橘，几时开得牡丹花。六月栽禾未是迟，死中求活是高棋。夕阳若有回头照，遮莫黄昏一饷时。
吴歌·其三
作者：刘基
朝代：明
体裁：乐府曲辞

便道逢春花合开，谁知秾艳有人猜。山鸡不入家鸡侣，野果难同园果栽。
吴歌·其二
作者：刘基
朝代：明
体裁：乐府曲辞

承郎顾盼感郎怜，准拟欢娱到百年。明月比心花比面，花容美满月团圆。
吴歌·其五
作者：刘基
朝代：明
体裁：乐府曲辞

栽花图作看花人，谁料花开不及春。昨夜狂风今夜雨，为花落得两眉颦。
吴歌·其八
作者：刘基
朝代：明
体裁：乐府曲辞

六月栽禾未是迟，死中求活是高棋。夕阳若有回头照，遮莫黄昏一饷时。
吴歌·其六
作者：刘基
朝代：明
体裁：乐府曲辞

莫信登天不要梯，莫信筑雪可成堤。五更老鸦树上叫，有人则道是鸡啼。
吴歌·其四
作者：刘基
朝代：明
体裁：乐府曲辞

蛾眉二八不曾愁，有色无媒郎不留。月里蟾蜍推落地，几时再得广寒游。
吴歌（六首）
作者：刘基
朝代：明
体裁：乐府曲辞

侬做春花正少年，郎做白日在青天。白日在天光在地，百花谁不愿郎怜。
吴歌（六首）
作者：刘基
朝代：明
体裁：乐府曲辞

树头挂网枉求虾，泥里无金空拨沙。刺漆树边栽枸橘，几时开得牡丹花。
周小史
作者：刘基
朝代：明
体裁：乐府曲辞

婉娈周小童，洽容敌花红。鲜云委绿发，明星烱双瞳。禾兰澧水湄，挟弹长陵东。掷果閧春市，卷衣娇金宫。流盼溢华彩，言笑生芳风。常恐秋露零，瑶草成衰蓬。食桃坐翻覆，倩笑徒为工。繁华岂不好，不知身所终。吾闻济川楫，乃属植鳍翁。悠悠万世下，德业光无穷。
呼灯
作者：刘基
朝代：明
体裁：七言绝句

溽暑蒸人百体柔，中宵挥汗想清秋。西风一夜吹庭树，惊起呼灯问敝裘。
和吴以时秋夜长篇
作者：刘基
朝代：明
体裁：古风

秋夜长，今日何日此何乡？流萤在砌苔在墙，明星满天月照床。东西南北路渺茫，车何为乎水中央？秋夜长，今日何日此何乡？
和石末公冬暖
作者：刘基
朝代：明
体裁：七言律诗

世乱干戈日夜寻，可堪灾沴又相侵。烟霞出地皆成祲，雷电飞时肯作霖。祝蝪漫劳遵故事，问牛谁复轸忧心。小虫未寤年光晚，犹抱枯荄学苦吟。
和石末公冬暖
作者：刘基
朝代：明
体裁：七言律诗

总谓浮云解作霖，岂期云气漫成阴。何人奠璧频瞻仰，有客悲歌叹毒淫。顼帝权移天曷定，神龙用亢海徒深。掩身未服先贤训，向日空怀寸草心。
和石末公种棘用胡元望韵
作者：刘基
朝代：明

力役困年侵，种棘代遮逻。
豫防苟无失，有地孰敢唾。
风条曲抽乙，雨叶细垂个。
是时春载阳，土脉如膏和。
分强督艺植，勤惰各有课。
挥锄绿烟披，转石苍藓破。
稍看萌蘖长，渐睹根株大。
结荫冒长堤，开花映高座。
猿公不敢窥，貉子那得过。
慨慕陶公言，罔俾分阴蹉。
和石末公种棘用胡元望韵
作者：刘基
朝代：明
体裁：古风

力役困年侵，种棘代遮逻。豫防苟无失，有地孰敢唾。风条曲抽乙，雨叶细垂个。是时春载阳，土脉如膏和。分疆督艺植，勤惰各有课。挥锄绿烟披，转石苍藓破。稍看萌蘖长，渐睹根株大。结荫冒长堤，开花映高座。猿公不敢窥，貉子那得过。慨慕陶公言，罔俾分阴蹉。
和石末公见示有字韵
作者：刘基
朝代：明
体裁：七言律诗

长想天涯皆内地，忍看阃外即他乡。扶生可惜医无缓，救死宁堪鬼在盲。郡县诛求应到骨，乾坤战伐遍成疮。辽东华表云间鹤，相见相思总断肠。
咏史
作者：刘基
朝代：明

六雄糜沸扰天纲，天下嗷嗷望禹汤。多事秦皇能一统，却教人忆楚怀王。天与聪明作大君，应天在实岂虚文。重瞳若解行仁义，不枉芒砀五色云。
咏史
作者：刘基
朝代：明
体裁：七言绝句

奸雄盗窃幸倾危，只道冥冥便可欺。想得民心思汉日，正当杨子剧秦时。
咏史·其一
作者：刘基
朝代：明
体裁：七言绝句

六雄糜沸扰天纲，天下嗷嗷望禹汤。多事秦皇能一统，却教人忆楚怀王。
咏史·其二
作者：刘基
朝代：明
体裁：七言绝句

天与聪明作大君，应天在实岂虚文。重瞳若解行仁义，不枉芒砀五色云。
咏史二十一首
作者：刘基
朝代：明

凯风扇朱夏，草木生清凉。卧疾澹幽旷，白日悠且长。散帙观古人，喟焉想虞唐。阳春能几何，阴气多繁霜。天道谅悠悠，人理亦茫茫。咏歌寄深情，歌罢增慨慷。神枢干元化，循环运阴阳。善恶随气异，祸福竟何常。朱均继尧舜，时事巳抢攘。至人妙转移，霾曀回晶光。祥麟踣大野，君子徒慨慷。黄星照中原，天道遂披猖。汗漫千百年，流潦浩滂滂。否泰有倾覆，霖雨见朝阳。惜无风与牧，乘时佐羲皇。熙熙返大朴，济济垂衣裳。鼎湖去不复，叹息空哀伤。野马不豢食，疆受组与羁。低头衡轨下，各自东西驰。秦人任法令，斩艾尊君师。六合始一家，恩爱巳乖离。一旦山东客，揭竿以为旗。叫呼骊山徒，天下响应之。素车拜轵道，谁复为嗟咨。周昌勇廷诤，子房善奇谋。王陵抗高议，平勃终安刘。经权两不废，道立知亦周。煌煌东都士，节义明清秋。孰知谗佞巧，举足触戈矛。顾此悲世运，泫然涕交流。食毒偶不死，谓言堇可餐。堕河偶不溺，谓是天所完。侈心不自顾，利欲纷多端。百胜困一踬，名灭躯体残。君子戒徼幸，小人乐灾患。不见瑶与羽，千载遗悲酸。燕昭志报复，金台求俊贤。下齐如破竹，大耻雪九泉。六王死灰人，安可与比肩。奈何骄气盈，妄想彼神仙。安期不可致，即墨火巳然。煌煌召公业，委弃如浮烟。天狗吠梁野，七雄扇妖氛。吴徒二十万，剽若狼虎群。鼓行破棘壁，长驱似轻云。汉将三十六，朱旗耀天垠。救梁不奉诏，太尉真将军。遂令千载下，知人称孝文。哀哉潼关战，百万徒纷纭。平居观群物，纷纷争朵颐。口舌不能胜，兵戈遂相随。古来豪杰士，于今安所之。大运一朝至，孰分贤与蚩。所以四老人，去采商山芝。清风扇六合，百世真吾师。景公返雀鷇，晏子称其仁。鳏寡既有室，长年不负薪。焉知子玉节，遗祸逮天伦。推恩限目见，太息此君臣。田横不事汉，刎颈送咸阳。二客既穿冢，岛中皆自戕。虽非中庸道，要亦有耿光。英雄久沦没，世俗但炎凉。嗟嗟翟廷尉，慷慨令人伤。吾闻共工台，乃在昆崙北。长蛇戴九头，利吻错戈戟。呿呀恣啖食，抵厥成溪泽。呜呼三仞沮，可以警贪得。四七续炎运，渐台殪狂新。建侯首褒德，拳拳念生民。富春有遗老，终竟不为臣。遂令节义士，视身若埃尘。前车屡折轴，后驾无回轮。不有锢党禁，何由起黄巾。为邦贵知本，明主宜书绅。建光悖祖德，封爵逮阉竖。忠良坐荼毒，陨涕盈道路。南巡既不返，狡窟宁久固。功成十九侯，事巳非细故。况闻用骨鲠，乃以浮阳疏。中官既世袭，山阳更娇妒。时事亦可知，君子独未寤。美哉吴长史，衡门掩秋露。当途乱天纪，赤帝悬空名。宁知辟掾日，祸机巳潜萌。晋主念私劳，荀冯巧相迎。抚床竟不寤，骨肉成鲵鲸。好还实天道，狙诈徒人情。香饵获死鱼，重赏致死士。自古以为训，世俗宁知此。陈汤困刀笔，壮夫皆切齿。如何中兴主，终竟惑薏苡。隋帝易广勇，天命以不长。唐宗昧治恪，本支竟摧戕。圣人有达节，变通亦何常。禹汤不同迹，万古皆明王。永嘉昔溃乱，南渡驰五马。长江画天堑，九庙扇灰灺。岂无运甓人，亦有誓江者。眢池不扬波，灵物栖旷野。哀哀黍离泪，空向新亭洒。荜门翳蓬蒿，穷巷绝马迹。中有抱膝人，疏粝不充食。荣华过浮埃，敝服无愠色。献玉鄙卞和，扣角羞宁戚。天潢不垂云，中夜起叹息。吾爱闵仲叔，幽居翳茆茨。应辟思济世，利禄岂其私。进当致尧舜，退则老蒿藜。焉能犬马豢，以为天下嗤。美人皎如玉，挟瑟升高堂。泠泠向长风，操作孤凤凰。曲度未终竟，玄云蔽穹苍。走兽骇赴林，飞鸟号且翔。高山与流水，日莫空凄凉。夫差卧薪日，勾践尝胆时。人生各有志，况乃身践之。宁知姑苏鹿，巳与西施期。空令千载下，痛恨于鸱夷。
咏史二十一首·其七
作者：刘基
朝代：明
体裁：古风

天狗吠梁野，七雄扇妖氛。吴徒二十万，剽若狼虎群。鼓行破棘壁，长驱似轻云。汉将三十六，朱旗耀天垠。救梁不奉诏，太尉真将军。遂令千载下，知人称孝文。哀哉潼关战，百万徒纷纭。
咏史二十一首·其三
作者：刘基
朝代：明
体裁：古风

野马不豢食，疆受组与羁。低头衡轨下，各自东西驰。秦人任法令，斩艾尊君师。六合始一家，恩爱巳乖离。一旦山东客，揭竿以为旗。叫呼骊山徒，天下响应之。素车拜轵道，谁复为嗟咨。
咏史二十一首·其九
作者：刘基
朝代：明
体裁：古风

景公返雀鷇，晏子称其仁。鳏寡既有室，长年不负薪。焉知子玉节，遗祸逮天伦。推恩限目见，太息此君臣。
咏史二十一首·其二
作者：刘基
朝代：明
体裁：古风

神枢干元化，循环运阴阳。善恶随气异，祸福竟何常。朱均继尧舜，时事巳抢攘。至人妙转移，霾曀回晶光。祥麟踣大野，君子徒慨慷。黄星照中原，天道遂披猖。汗漫千百年，流潦浩滂滂。否泰有倾覆，霖雨见朝阳。惜无风与牧，乘时佐羲皇。熙熙返大朴，济济垂衣裳。鼎湖去不复，叹息空哀伤。
咏史二十一首·其二十
作者：刘基
朝代：明
体裁：古风

美人皎如玉，挟瑟升高堂。泠泠向长风，操作孤凤凰。曲度未终竟，玄云蔽穹苍。走兽骇赴林，飞鸟号且翔。高山与流水，日莫空凄凉。
咏史二十一首·其二十一
作者：刘基
朝代：明
体裁：古风

夫差卧薪日，勾践尝胆时。人生各有志，况乃身践之。宁知姑苏鹿，巳与西施期。空令千载下，痛恨于鸱夷。
咏史二十一首·其五
作者：刘基
朝代：明
体裁：古风

食毒偶不死，谓言堇可餐。堕河偶不溺，谓是天所完。侈心不自顾，利欲纷多端。百胜困一踬，名灭躯体残。君子戒徼幸，小人乐灾患。不见瑶与羽，千载遗悲酸。
咏史二十一首·其八
作者：刘基
朝代：明
体裁：古风

平居观群物，纷纷争朵颐。口舌不能胜，兵戈遂相随。古来豪杰士，于今安所之。大运一朝至，孰分贤与蚩。所以四老人，去采商山芝。清风扇六合，百世真吾师。
咏史二十一首·其六
作者：刘基
朝代：明
体裁：古风

燕昭志报复，金台求俊贤。下齐如破竹，大耻雪九泉。六王死灰人，安可与比肩。奈何骄气盈，妄想彼神仙。安期不可致，即墨火巳然。煌煌召公业，委弃如浮烟。
咏史二十一首·其十
作者：刘基
朝代：明
体裁：古风

田横不事汉，刎颈送咸阳。二客既穿冢，岛中皆自戕。虽非中庸道，要亦有耿光。英雄久沦没，世俗但炎凉。嗟嗟翟廷尉，慷慨令人伤。
咏史二十一首·其十一
作者：刘基
朝代：明
体裁：古风

吾闻共工台，乃在昆崙北。长蛇戴九头，利吻错戈戟。呿呀恣啖食，抵厥成溪泽。呜呼三仞沮，可以警贪得。
咏史二十一首·其十三
作者：刘基
朝代：明
体裁：古风

建光悖祖德，封爵逮阉竖。忠良坐荼毒，陨涕盈道路。南巡既不返，狡窟宁久固。功成十九侯，事巳非细故。况闻用骨鲠，乃以浮阳疏。中官既世袭，山阳更娇妒。时事亦可知，君子独未寤。美哉吴长史，衡门掩秋露。
咏史二十一首·其十九
作者：刘基
朝代：明
体裁：古风

吾爱闵仲叔，幽居翳茆茨。应辟思济世，利禄岂其私。进当致尧舜，退则老蒿藜。焉能犬马豢，以为天下嗤。
咏史二十一首·其十二
作者：刘基
朝代：明
体裁：古风

四七续炎运，渐台殪狂新。建侯首褒德，拳拳念生民。富春有遗老，终竟不为臣。遂令节义士，视身若埃尘。前车屡折轴，后驾无回轮。不有锢党禁，何由起黄巾。为邦贵知本，明主宜书绅。
咏史二十一首·其十五
作者：刘基
朝代：明
体裁：古风

香饵获死鱼，重赏致死士。自古以为训，世俗宁知此。陈汤困刀笔，壮夫皆切齿。如何中兴主，终竟惑薏苡。
咏史二十一首·其十六
作者：刘基
朝代：明
体裁：古风

隋帝易广勇，天命以不长。唐宗昧治恪，本支竟摧戕。圣人有达节，变通亦何常。禹汤不同迹，万古皆明王。
咏史二十一首·其十四
作者：刘基
朝代：明
体裁：古风

当途乱天纪，赤帝悬空名。宁知辟掾日，祸机巳潜萌。晋主念私劳，荀冯巧相迎。抚床竟不寤，骨肉成鲵鲸。好还实天道，狙诈徒人情。
咏史二十一首·其四
作者：刘基
朝代：明
体裁：古风

周昌勇廷诤，子房善奇谋。王陵抗高议，平勃终安刘。经权两不废，道立知亦周。煌煌东都士，节义明清秋。孰知谗佞巧，举足触戈矛。顾此悲世运，泫然涕交流。
咏史（二十一首）
作者：刘基
朝代：明
体裁：古风

凯风扇朱夏，草木生清凉。卧疾澹幽旷，白日悠且长。散帙观古人，喟焉想虞唐。阳春能几何，阴气多繁霜。天道谅悠悠，人理亦茫茫。咏歌寄深情，歌罢增慨慷。
咏史（二十一首）
作者：刘基
朝代：明

吾爱闵仲叔，幽居翳茅茨。
应辟思济世，利禄岂其私。
进当致尧舜，退则老蒿藜。
焉能犬马豢，以为天下嗤。
咏史（二十一首）
作者：刘基
朝代：明

吾闻共工台，乃在昆仑北。
长蛇戴九头，利吻错戈戟。
呿呀恣啖食，抵厥成溪泽。
呜呼三仞沮，可以警贪得。
咏史（二十一首）
作者：刘基
朝代：明

平居观群物，纷纷争朵颐。
≮舌不能胜，兵戈遂相随。
古来豪杰士，于今安所之。
大运一朝至，孰分贤与蚩。
所以四老人，去采商山芝。
清风扇六合，百世真吾师。
咏史（二十一首）
作者：刘基
朝代：明

景公返雀襜，晏子称其仁。
鳏寡既有室，长年不负薪。
焉知予玉节，遗祸逮天伦。
推恩限目见，太息此君臣。
咏史（二十一首）
作者：刘基
朝代：明
体裁：古风

永嘉昔溃乱，南渡驰五马。长江画天堑，九庙扇灰灺。岂无运甓人，亦有誓江者。眢池不扬波，灵物栖旷野。哀哀黍离泪，空向新亭洒。
咏史（二十一首）
作者：刘基
朝代：明

田横不事汉，刎颈送咸阳。
二客既冢穿，岛中皆自笺。
虽非中庸道，要亦有耿光。
英雄久沦没，世俗但炎凉。
嗟嗟翟廷尉，慷慨令人伤。
咏史（二十一首）
作者：刘基
朝代：明

神枢斡元化，循环运阴阳。
善恶随气异，祸福竟何常。
朱均继尧舜，时事已抢攘。
至人妙转移，霾曀回晶光。
祥麟踣大野，君子徒慨慷。
黄星照中原，天道遂披猖。
汗漫千百年，流潦浩滂滂。
否泰有倾覆，霖雨见朝阳。
惜无风与牧，乘时佐羲皇。
熙熙返大朴，济济垂衣裳。
鼎湖去不复，叹息空哀伤。
咏史（二十一首）
作者：刘基
朝代：明
体裁：古风

荜门翳蓬蒿，穷巷绝马迹。中有抱膝人，疏粝不充食。荣华过浮埃，敝服无愠色。献玉鄙卞和，扣角羞宁戚。天潢不垂云，中夜起叹息。
喜迁莺·梅花
作者：刘基
朝代：明
体裁：词

冻云初启，看的皪梅花，俯窥清泚。膏泽无加，铅华不御，应与素娥争丽。艳浥蕊宫露冷，香引瑶池风细。夜耿耿，想飞琼欲下，缟衣摇曳。惊慨犹月榭春宵，锦障开芳砌。倚树联诗，撷英浮酒，左右翠翘珠帨。今日故人何在，肠断白波东逝。向此际，但含情独立，为伊凝睇。
喜迁莺·残夜
作者：刘基
朝代：明
体裁：词

画角断，篆杳清，斜月淡疏棂。露寒霜冷鹊频惊，归梦不曾成。湖上数声沙鸟，河汉渐低木杪。起看北斗待天明，云白日华生。
喜雨寄夏允中五绝
作者：刘基
朝代：明

好雨知时五月零，豆苗瓜蔓一时青。老夫亦起中庭立，两眼看一似醉醒。隐隐轻雷不起风，濛濛密雨遍长空。枯根发秀新茎长，小草那知造化功。涣汗如蒸被体流，日高强起倦梳头。多情一夜千山雨，消尽人间万斛愁。水鹳长嗥应九陵，山云处处上如蒸。定知谷鲋从今后，不向西江乞斗升。江暗天低雨脚垂，屋鸣檐泻入枯池。却怜似镜新荷叶，不见鱼跳鹭浴时。
喜雨寄夏允中五绝·其一
作者：刘基
朝代：明
体裁：七言绝句

好雨知时五月零，豆苗瓜蔓一时青。老夫亦起中庭立，两眼看一似醉醒。
喜雨寄夏允中五绝·其三
作者：刘基
朝代：明
体裁：七言绝句

涣汗如蒸被体流，日高强起倦梳头。多情一夜千山雨，消尽人间万斛愁。
喜雨寄夏允中五绝·其二
作者：刘基
朝代：明
体裁：七言绝句

隐隐轻雷不起风，濛濛密雨遍长空。枯根发秀新茎长，小草那知造化功。
喜雨寄夏允中五绝·其五
作者：刘基
朝代：明
体裁：七言绝句

江暗天低雨脚垂，屋鸣檐泻入枯池。却怜似镜新荷叶，不见鱼跳鹭浴时。
喜雨寄夏允中五绝·其四
作者：刘基
朝代：明
体裁：七言绝句

水鹳长嗥应九陵，山云处处上如蒸。定知谷鲋从今后，不向西江乞斗升。
嘉兴寄王昌言学正
作者：刘基
朝代：明
体裁：七言律诗

去年相别雁来初，今日相思柳拂渠。对酒放歌难再得，登高作赋近何如。黄华烨烨轻烟里，碧草油油小雨馀。欲棹扁舟寻逸少，为愁妨写换鹅书。
四月二十二日郊外游得水字
作者：刘基
朝代：明
体裁：古风

草根蝼蝈鸣，湖上蒹葭靡。繁林袅深绿，清池散圆紫。离居昧节序，陶情赖佳士。泛舟出郊甸，缓涉信所履。壶觞展倡酬，及此晴日美。啸歌望山川，慷慨集悲喜。豺狼未鼎镬，郊野尚多垒。铁衣挂儒冠，好爵建麻屣。吾侪幸味苦，得似道傍李。无思身外忧，适意聊复尔。归云入禹穴，返照射宛委。鸟蹄树有风，帆过烟生水。兴尽各言还，月明城角起。
四月十二日发杨州
作者：刘基
朝代：明
体裁：五言律诗

几见明月满，犹嗟行路难。时平耻无用，身贱敢偷安。天地山河阔，风沙道路寒。旅人元有泪，不必雍门弹。
圣人出
作者：刘基
朝代：明
体裁：乐府曲辞

圣人出，临万方，赤若白日登扶桑。阴灵韬精星灭芒，群氛辟易归大荒。晻暧寒谷熙春阳，枯根发茁畅幽藏。潜鱼跃波谷鸟翔，花明草暖青天长。青天长，圣人寿，北斗轩辕调气候。北辰中居环列宿，八风应律九歌奏，圆方交格神灵辏。圣人出，阳道开。亿万年，歌康哉。
在永嘉作
作者：刘基
朝代：明

高屋集飞雨，萧条生早寒。我来复几时，明月缺已团。浮云蔽青天，山川杳漫漫。狐狸啸悲风，鲸鲵喷重澜。孤雁号南飞，音声凄以酸。顾瞻望桑梓，慷慨起长叹。愿欲凌风翔，惜哉无羽翰。中夜百感生，展转不遑安。枯荷响西池，槁叶鸣林端。寥寥天宇空，冉冉时节阑。举俗爱文身，谁识章甫冠。河流未到海，平陆皆惊湍。旗帜满山泽，呜呼行路难。
在永嘉作
作者：刘基
朝代：明
体裁：古风

高屋集飞雨，萧条生早寒。我来复几时，明月缺巳团。浮云蔽青天，山川杳漫漫。狐狸啸悲风，鲸鲵喷重澜。孤雁号南飞，音声悽以酸。顾瞻望桑梓，慷慨起长叹。愿欲凌风翔，惜哉无羽翰。中夜百感生，展转不遑安。枯荷响西池，槁叶鸣林端。寥寥天宇空，冉冉时节阑。举俗爱文身，谁识章甫冠？河流未到海，平陆皆惊湍。旗帜满山泽，呜呼行路难。
在永嘉作
作者：刘基
朝代：明

高屋集飞雨，萧条生早寒。我来复几时？明月缺巳团。浮云蔽青天，山川杳漫漫。狐狸啸悲风，鲸鲵喷重澜。孤雁号南飞，音声悽以酸。顾瞻望桑梓，慷慨起长叹。愿欲凌风翔，惜哉无羽翰。中夜百感生，展转不遑安。枯荷响西池，槁叶鸣林端。寥寥天宇空，冉冉时节阑。举俗爱文身，谁识章甫冠？河流未到海，平陆皆惊湍。旗帜满山泽，呜呼行路难。
在陈操
作者：刘基
朝代：明
体裁：琴操

彼山有杨兮彼隰有栩。彼路斯何兮孔棘且阻。玄云杳冥兮不日以雨。重华寂寥兮谁与晤语。茫茫九州兮孰为予所。龟蒙无人兮驾予归处。
塘上行
作者：刘基
朝代：明
体裁：乐府曲辞

塘上何所有，有蒲与荷花。蒲花难开荷易落，使我叹恨长咨嗟。鸳鸯戏我后，鸧鸹翔我前。四顾不见人，泪下如流泉。浮萍违渌井，寄身沧江渚。沧江不应竭，是妾命如许。朝泪洒玉台，夕泪沾罗衾。采荷得见莲，中复怀苦心。广筵列肴蔬，好者即美味。荼蓼有时甘，菘葵有时弃。严风吹秋林，蕙兰化为草。于悒今可憎，芳菲故尝好。行亦私自怜，坐亦私自怜。愿为天边月，流影玉阶前。
塞姑
作者：刘基
朝代：明

苔没行踪草没堤，满帘红日一莺啼。天涯那得真消息，不敢逢人问碛西。肠断龙沙信不通，梦中长恒醒时空。夜来忽得揄关报，知忆传闻是梦中。满箧衣裳手自裁，寄君亲付与郎开。锦衾角枕期窀穸，遮莫无人莫寄回。
塞姑·其一
作者：刘基
朝代：明
体裁：乐府曲辞

苔没行踪草没堤，满帘红日一莺啼。天涯那得真消息，不敢逢人问碛西。
塞姑·其三
作者：刘基
朝代：明
体裁：乐府曲辞

满箧衣裳手自裁，寄君亲付与郎开。锦衾角枕期窀穸，遮莫无人莫寄回。
塞姑·其二
作者：刘基
朝代：明
体裁：乐府曲辞

肠断龙沙信不通，梦中长恒醒时空。夜来忽得揄关报，知忆传闻是梦中。
墙上难为趋行
作者：刘基
朝代：明

弱水不可以航，石林不可以车。人生贵守分，墙上难为趋。茫茫八极内，挟径交通衢。纷纷皆辙迹，扰扰论锱铢。焦原诧齐踵，龙颔夸探珠。片言取卿相，杯酒兴剪屠。机事一朝露，妻子化为鱼。林间有一士，蓬蒿翳穷庐。种稻十数亩，种桑八九株。有酒且饮之，无事即安居。孰知五鼎食，聊保百年躯。悠悠身后事，汲汲复何如。
墙上难为趋行
作者：刘基
朝代：明
体裁：乐府曲辞

弱水不可以航，石林不可以车。人生贵守分，墙上难为趋。茫茫八极内，狭径交通衢。纷纷皆辙迹，扰扰论锱铢。焦原诧齐踵，龙颔夸探珠。片言取卿相，杯酒兴剪屠。机事一朝露，妻子化为鱼。林间有一士，蓬蒿翳穷庐。种稻十数亩，种桑八九株。有酒且饮之，无事即安居。孰知五鼎食，聊保百年躯。悠悠身后事，汲汲复何如。
墙头花
作者：刘基
朝代：明
体裁：乐府曲辞

墙头花，红锦妒。美人抱瑟倚高楼，只恐花飞逐风去。荧荧绛蜡送残宵，燕语莺啼斜日暮。
壬辰岁八月自台州之永嘉度苍岭
作者：刘基
朝代：明
体裁：古风

昨暮辞赤劫，今朝度苍岭。山峻路屈盘，峡束迷晷景。谽谺出风门，坎窞入天井。冥行九地底，高阚群木顶。瀑泉流其中，豃若泄溟涬。哀猿啸无外，去鸟飞东永。仆夫怨跋涉，瘦马悲项领。盗贼逭天诛，平人遘灾眚。伫立盼嵚岑，心乱难为整。
声声慢·咏愁
作者：刘基
朝代：明
体裁：词

无踪无迹，难语难言，依依只在心曲。雨冷云昏日暮，海涯天角。轻衾梦回酒醒，夜悠悠、虫响灯绿。事去也，纵相怜、不是那时金屋。镜里清扬婉婉，凭朱槛、知他为谁颦蹙。凤老桐枯，惨淡九峰青矗。湘江泪痕未尽，有哀猿、相伴幽独。向此际，更那堪怀古送目。
复用韵荅严上人
作者：刘基
朝代：明

闭门无事往来疏，窗外从他草不除。食肉巳违三月味，谋身欲去九夷居。人情自古怀乡土，天下何时罢羽书。莫向西风苦惆怅，白云流水只如初。西风吹树夕阳微，斥鴳鹪鹩各有依。幕府三年双短鬓，乡关千里一沾衣。江淮渺渺人烟少，梁楚茫茫鬼燐飞。诛暴保民黄石略，将军莫自失戌机。
复用韵荅严上人·其一
作者：刘基
朝代：明
体裁：七言律诗

闭门无事往来疏，窗外从他草不除。食肉巳违三月味，谋身欲去九夷居。人情自古怀乡土，天下何时罢羽书。莫向西风苦惆怅，白云流水只如初。
复用韵荅严上人·其二
作者：刘基
朝代：明
体裁：七言律诗

西风吹树夕阳微，斥鴳鹪鹩各有依。幕府三年双短鬓，乡关千里一沾衣。江淮渺渺人烟少，梁楚茫茫鬼燐飞。诛暴保民黄石略，将军莫自失戌机。
夏中病疟戏作呈石末公
作者：刘基
朝代：明

晚浴烝骨毛，蹭蹬张万孔。
不虞小人风，堀堁触埲塕。
长驱毒暑气，熇若燎发曌。
钻肤入经络，键钥砉冲捅。
蚩蚩水帝子，鼠伏伺腥絜。
痴琚与狡瓆，并出助摧挏。
天君赫斯怒，六军躬自董。
丹元将爽灵，逆击阚哮唝。
主客相批亢，乾坤为摇动。
初交且躇躇，再接遂咏咏。
翛翛螽股切，々鵙翅翪。
萧飕叶鸣軿，釐辘车转。
惊沙走窸窣，落雪旋蠛蠓。
凌竞剥床辨，敲琢摇佩琫。
玄冰结太阴，河海溢银汞。
俄然一阳复，日脚舒暡曚。
微微细泉涌，拂拂轻烟？翁。
柔枝披婀娜，弱叶散萋菶。
如九乌焰，炽烈昧窥祼。
炎炎祝融火，焮灼炀巃嵸。
龙奔归大漠，虎逝蛰空巃。
烘惔熟金石，闪烁歊螮蝀。
肆伐殄嚚嚚，止齐安懵懵。
岑头释戴压，雨汗涣流滃。
黑酆群丑馘，黄庭百神总。
颇怪天地气，去来何倥偬。
集如蚁赴膻，散若蜂辞桶。
弃置且勿思，宵鼓听谨谨。
夏中病疟戏作呈石末公
作者：刘基
朝代：明
体裁：古风

晚浴烝骨毛，蹭蹬张万孔。不虞小人风，堀堁触埲塕。长驱毒暑气，熇若燎发照。钻肤入经络，键钥砉冲捅。蚩蚩水帝子，鼠伏伺腥絜。痴琚与狡瓆，并出助摧挏。天君赫斯怒，六军躬自董。丹元将爽灵，逆击阚哮唝。主客相批亢，乾坤为摇动。初交且躇躇，再接遂咏咏。翛翛螽股切，嗅嗅鵙翅翪。萧飕叶鸣軿，釐辘车转□。惊沙走窸窣，落雪旋蠛蠓。凌竞剥床辨，敲琢摇佩琫。玄冰结太阴，河海溢银汞。俄然一阳复，日脚舒暡曚。微微细泉涌，拂拂轻烟翁。柔枝披婀娜，弱叶散萋菶。值如九乌焰，炽烈昧窥祼。炎炎祝融火，焮灼炀巃嵷。龙奔归大漠，虎逝蛰空巃。烘惔熟金石，闪烁歊螮蝀。肆伐殄嚚嚚，止齐安懵懵。岑头释戴压，雨汗涣流滃。黑酆群丑馘，黄庭百神总。颇怪天地气，去来何倥偬。集如蚁赴膻，散若蜂辞桶。弃置且勿思，宵鼓听谨谨。
夏夜台州城中作
作者：刘基
朝代：明

江上火云蒸热风，欲雨不雨天梦梦。良田半作龟兆坼，粳稻日夕成蒿蓬。去年海贼杀元帅，黎民星散劫火红。耕牛剥皮作战具，锄犁化尽刀剑锋。农夫有田不得种，白日惨淡衡茅空。将军虎毛深玉帐，野哭不入辕门中。健儿斗死乌自食，何人幕下矜奇功。今年大军荡淮甸，分命上宰麾元戎。舞干再见有苗格，山川鬼神当效忠。胡为旱魃还肆虐，坐令毒沴伤和冲。传闻逆党尚攻剽，所过丘垅皆成童。阃司恐畏破和议，斥堠悉罢云边烽。杀降共说有大禁，无人更敢弯弧弓。山中悲啼海中笑，蜃气绕日生长虹。古时东海辟孝妇，草木枯瘁连三冬。六月降霜良有以，天公未必长瘖聋。只今幅员广无外，东至日出西太蒙。一民一物吾肺腑，仁者自是哀鳏恫。养枭殈凤天所厌，谁能抗疏回宸衷。夜凉木末挂河汉，海峤月出光玲珑。仰视皇天转北斗，呜呼愁叹何时终。
夏夜台州城中作
作者：刘基
朝代：明
体裁：古风

江上火云蒸热风，欲雨不雨天瞢瞢。良田半作龟兆坼，粳稻日夕成蒿蓬。去年海贼杀元帅，黎民星散劫火红。耕牛剥皮作战具，锄犁化尽刀剑锋。农夫有田不得种，白日惨淡衡茅空。将军虎毛深玉帐，野哭不入辕门中。健儿斗死乌自食，何人幕下矜奇功。今年大军荡淮甸，分命上宰麾元戎。舞干再见有苗格，山川鬼神当效忠。胡为旱魃还肆虐，坐令毒沴伤和冲。传闻逆党尚攻剽，所过丘垄皆成童。阃司恐畏破和议，斥堠悉罢云边烽。杀降共说有大禁，无人更敢弯弧弓。山中悲啼海中笑，蜃气绕日生长虹。古时东海辟孝妇，草木枯瘁连三冬。六月降霜良有以，天公未必长瘖聋。只今幅员广无外，东至日出西太蒙。一民一物吾肺腑，仁者自是哀鳏恫。养枭殈凤天所厌，谁能抗疏回宸衷。夜凉木末挂河汉，海峤月出光玲珑。仰视皇天转北斗，呜呼愁叹何时终。
夏日杂兴
作者：刘基
朝代：明
体裁：诗

夏至阴生景渐催，百年已半亦堪哀。
葺鳞不入龙螭梦，铩羽何劳燕雀猜。
雨砌蝉花粘碧草，风檐萤火出苍苔。
细观景物宜消遣，寥落兼无浊酒杯。
夏日杂兴七首
作者：刘基
朝代：明

眼见青苔上短垣，忽看碧草翳衡门。西来急雨寒声壮，东望挟乘晓气昏。征戍诛求三载外，诗书礼乐几家存。天涯地角风尘满，极目云霄漫断魂。爱此南园僻有馀，依稀景物似郊居。风轩自舞苍筤竹，莲沼双游赤鲤鱼。酿酒剩收元亮秫，换鹅时写右军书。人生纵意惟疏懒，莫遣门多长者车。门道中原沸似糜，倚楹长啸不胜悲。百年城郭连烽火，千里乘麻委蒺藜。南国久纡方叔旆，东郊未返鲁侯旗。五湖何处堪垂钓，肠断松楸入梦思。故里无书问远游，他乡萍梗漫淹留。盲风怪雨蛟龙喜，荒楚寒芜燕雀愁。天上古今星北拱，人间日夜水东流。谁能走报西王母，乞与还丹驻黑头。层楼迢递俯清郊，天际群山槛外交。日暖水禽鸣哺子，风轻沙燕语寻巢。绿荷雨洗藏龟叶，翠竹烟寒集凤梢。可叹仲宣归未得，苦吟终日倚衡茅。夏至阴生景渐催，百年巳半亦堪哀。葺鳞不入龙螭梦，铩羽何劳燕雀猜。雨砌蝉花粘碧草，风檐萤火出苍苔。细观景物宜消遣，寥落兼无浊酒杯。菱叶荷花渐满池，红榴绿筱正相宜。天边日出园葵觉，地底云生柱础知。长夏未应炎暑过，薄寒恰似晚秋时。朝来苦怪双青鬓，辄向风前学素丝。
夏日杂兴七首·其一
作者：刘基
朝代：明
体裁：七言律诗

眼见青苔上短垣，忽看碧草翳衡门。西来急雨寒声壮，东望挟乘晓气昏。征戍诛求三载外，诗书礼乐几家存。天涯地角风尘满，极目云霄漫断魂。
夏日杂兴七首·其七
作者：刘基
朝代：明
体裁：七言律诗

菱叶荷花渐满池，红榴绿筱正相宜。天边日出园葵觉，地底云生柱础知。长夏未应炎暑过，薄寒恰似晚秋时。朝来苦怪双青鬓，辄向风前学素丝。
夏日杂兴七首·其三
作者：刘基
朝代：明
体裁：七言律诗

门道中原沸似糜，倚楹长啸不胜悲。百年城郭连烽火，千里乘麻委蒺藜。南国久纡方叔旆，东郊未返鲁侯旗。五湖何处堪垂钓，肠断松楸入梦思。
夏日杂兴七首·其二
作者：刘基
朝代：明
体裁：七言律诗

爱此南园僻有馀，依稀景物似郊居。风轩自舞苍筤竹，莲沼双游赤鲤鱼。酿酒剩收元亮秫，换鹅时写右军书。人生纵意惟疏懒，莫遣门多长者车。
夏日杂兴七首·其五
作者：刘基
朝代：明
体裁：七言律诗

层楼迢递俯清郊，天际群山槛外交。日暖水禽鸣哺子，风轻沙燕语寻巢。绿荷雨洗藏龟叶，翠竹烟寒集凤梢。可叹仲宣归未得，苦吟终日倚衡茅。
夏日杂兴七首·其六
作者：刘基
朝代：明
体裁：七言律诗

夏至阴生景渐催，百年巳半亦堪哀。葺鳞不入龙螭梦，铩羽何劳燕雀猜。雨砌蝉花粘碧草，风檐萤火出苍苔。细观景物宜消遣，寥落兼无浊酒杯。
夏日杂兴七首·其四
作者：刘基
朝代：明
体裁：七言律诗

故里无书问远游，他乡萍梗漫淹留。盲风怪雨蛟龙喜，荒楚寒芜燕雀愁。天上古今星北拱，人间日夜水东流。谁能走报西王母，乞与还丹驻黑头。
夏日杂兴（四首）
作者：刘基
朝代：明

夏至阴生景渐催，百年已半亦堪哀。葺鳞不入龙螭梦，铩羽何劳燕雀猜。雨砌蝉花粘碧草，风檐萤火出苍苔。细观景物宜消遣，寥落兼无浊酒杯。¤
夏日访王友文留饮赠诗
作者：刘基
朝代：明
体裁：七言律诗

长夏园林白昼闲，高轩留客雨漫山。倾壶竹叶沉沉绿，落树杨梅颗颗殷。槛外新荷摇水佩，檐前弱柳舞风鬟。醉来带月浮舟去，忘却尘埃世路艰。
夜听张道士弹琴
作者：刘基
朝代：明
体裁：古风

白涧含光月照席，梅花八檐珠的皪。蕊宫道士弹七弦，明星在树霜满天。锵如暗泉发函窦，悄若空山叫哀狖。雾雨寒吹松柏响，波涛怒激蛟龙斗。神奔鬼怪入杳冥，鸾孤鹤寡风泠泠。湘娥宵攀竹枝泣，紫凤晓啄梧桐鸣。悽悽欲断还复续，啼莺一声春草绿。砉然清商行素秋，落叶洒地虫啾呼。拥衾听之消百虑，梦逐行云自来去。九疑连天洞庭远，海阔烟深不知处。蕊宫道士听我语，世无子期谁识女。叶间濮上方施行，白云阳春弃如土。
夜坐
作者：刘基
朝代：明
体裁：七言律诗

残釭背壁翳还明，坐拥衾裯阅五更。云捲星河垂永夜，霜飞鼓角静严城。飘摇莫计馀生事，老病都非旧日情。想像故园凭梦到，愁来转使梦难成。
夜坐二首
作者：刘基
朝代：明

露泣寒螀唁断魂，风惊檐铎语黄昏。羁愁悄悄成危坐，看尽空墙上月痕。虫响莓苔叶响廊，月光如雪露如霜。铜壶管领催华发，一夜应添百刻长。
夜坐二首·其一
作者：刘基
朝代：明
体裁：七言绝句

露泣寒螀唁断魂，风惊檐铎语黄昏。羁愁悄悄成危坐，看尽空墙上月痕。
夜坐二首·其二
作者：刘基
朝代：明
体裁：七言绝句

虫响莓苔叶响廊，月光如雪露如霜。铜壶管领催华发，一夜应添百刻长。
夜坐有怀呈石末公
作者：刘基
朝代：明
体裁：七言律诗

西风白露下清寥，岸柳江蒲取次凋。诸将旌麾非一统，大藩衣服变三苗。雄豪窃据皆屠狗，功业舆台总续貂。弃马独知怀故枥，天涯涕泪北辰遥。
夜夜曲
作者：刘基
朝代：明
体裁：乐府曲辞

冬夜恒苦长，夏夜恒苦短。短长相蔽亏，殷勤望推挽。纫茅作绳绳易断，汲水作池池易旱。故镜尘昏难远照，故衣絮敝无新暖。西风袅袅吹桂枝，白露点苔黄叶满。
夜泊桐江驿
作者：刘基
朝代：明
体裁：七言绝句

伯夷清节太公功，出处非邪岂必同。不是云台兴帝业，桐江无用一丝风。
夜飞鹊
作者：刘基
朝代：明
体裁：词

中天旧时月，还照元宵。山叠叠，水遥遥。碧云日暮去无际，玉人何处吹箫。东风尚怜故苑，尽莺含脆管，柳舞纤腰。凭高望断，旋添清泪作春潮。欲问广寒音信，鲸浪涌鱼蜚，不到层霄。芳径苍苔渐满，琼轩珠缀，空掩蟏蛸。几时再得，海棠花底候鸣镳。但长烟绿树，青芜暝霭，相对魂消。
大堤曲
作者：刘基
朝代：明
体裁：乐府曲辞

大堤女儿颜如花，大堤堤上无豪家。东家女作西家妇，夫能棹舡女沽酒。春去秋来年复年，生歌死哭长相守。君不见襄阳女儿嫁荆州，撞钟击鼓烹肥牛。楼舡一去无回日，红泪空随江水流。
大堤曲
作者：刘基
朝代：明

大堤女儿颜如花，大堤堤上无豪家。东家女作西家妇，夫能棹船女沽酒。春去秋来年复年，生歌死哭长相守。君不见襄阳女儿嫁荆州，撞钟击鼓烹肥牛。楼船一去无回日，红泪空随江水流。
大墙上蒿行
作者：刘基
朝代：明

墙上蒿，方春擢秀何芃芃。炎天六月旱无雨，枝叶枯死随飘风。世情翻覆不可拟，人生有身莫依倚。君不见樊将军，一朝函首西入秦。又不见刘越石，仰天长歌握中璧。三士自残因二桃，子胥终弃吴江涛。世人见机苦不早，何不看取墙上蒿。
大墙上蒿行
作者：刘基
朝代：明
体裁：乐府曲辞

墙上蒿，方春擢秀何芃芃。炎天六月旱无雨，枝叶枯死随飘风。世情翻覆不可拟，人生有身莫依倚。君不见樊将军，一朝函首西入秦。又不见刘越石，仰天长歌握中璧。三士自残因二桃，子胥终弃吴江涛。世人见机苦不蚤，何不看取墙上蒿。
大热遣怀
作者：刘基
朝代：明

盛夏火用事，长日不可堪。热汗发我肤，如泉溢穹嵁。清晨登楼望，四野皆红岚。坡坨会稽山，缥缈浮郁蓝。何由作雨泽，一洗暍与酣。须臾玻瓈盘，涌出琉璃潭。杂气若绛旂，飘飖散空㟏。朱光熭九幽，天色熇以䣻。树木首咸俯，鸟兽声尽韽。玄冥将禺彊，侧身入埪龛。渊蛇葺短鳞，山龟灼枯？。悍熊伏朝鼢，困龙缩秋蚕。蕉根裂埴断，毙鹬蚌脯含。水井为汤池，冶容成病颔。渡水翅帖帖，守门口舑舑。蜩螗轻绡翼，依阴萃枫楠。沸渭泊静寂，噪聒乱语谈。苍蝇丹砂头，群飞逐烹腤。拍之适污手，驱之死仍耽。对食惮下肮，引饮辄倾甔。抚几炎欲燎，披衣重犹函。慨彼征戍卒，荷戟忘寝？。弃绝骨肉爱，不得同苦甘。但闻盗贼炽，未见王师戡。郊原虏掠遍，馈饷那能覃。况乃隆暑节，蒸郁非所谙。用兵贵拙速，将帅当怀惭。沈冥及暮鼓，两目脂流泔。拂袖招远风，众星烂天南。河汉上昭回，烟霞远䰐鬖。且喜辰极明，愿睹戎马倓。云门连镜湖，林壑清且涵。岂惟隔埃壒，庶足憩负担。惜无五亩宅，偃蹇投吾簪。
大热遣怀
作者：刘基
朝代：明
体裁：古风

盛夏火用事，长日不可堪。热汗发我肤，如泉溢穹嵁。清晨登楼望，四野皆红岚。坡坨会稽山，缥缈浮郁蓝。何由作雨泽，一洗暍与酣。须臾玻瓈盘，涌出琉璃潭。杂气若绛旂，飘飖散空㟏。朱光熭九幽，天色熇以䣻。树木首咸俯，鸟兽声尽韽。玄冥将禺彊，侧身入埪龛。渊蛇葺短鳞，山龟灼枯�。悍熊伏朝鼢，困龙缩秋蚕。蕉根裂埴断，毙鹬蚌脯含。水井为汤池，冶容成病颔。渡水翅帖帖，守门口舑舑。蜩螗轻绡翼，依阴萃枫楠。沸渭泊静寂，噪聒乱语谈。苍蝇丹砂头，群飞逐烹腤。拍之适污手，驱之死仍耽。对食惮下肮，引饮辄倾甔。抚几炎欲燎，披衣重犹函。慨彼征戍卒，荷戟忘寝�。弃绝骨肉爱，不得同苦甘。但闻盗贼炽，未见王师戡。郊原虏掠遍，馈饷那能覃。况乃隆暑节，蒸郁非所谙。用兵贵拙速，将帅当怀惭。沈冥及暮鼓，两目脂流泔。拂袖招远风，众星烂天南。河汉上昭回，烟霞远䰐鬖。且喜辰极明，愿睹戎马倓。云门连镜湖，林壑清且涵。岂惟隔埃壒，庶足憩负担。惜无五亩宅，偃蹇投吾簪。
天寿节同诸寓臣拜于宝林教寺礼毕登槃翠轩分韵得稽字
作者：刘基
朝代：明
体裁：古风

宿雨霁初节，群山绿如洗。流霞绚琳宇，旭日射丹棨。鸣钟趋梵宫，焚香望天陛。遥遥蜂蚁忱，惓惓葵藿礼。万年主寿长，百拜臣首稽。竣事陟华轩，敦情属芳醴。太师祗园英，聪明实神启。诸公俱俊髦，文藻压班祢。肃雍周簠簋，古怪夏追蠡。鹿鸣歌苹蒿，鱼丽咏鲂鳢。剑气星有辉，珠光海无底。嘉会非寻常，令德更岂弟。澄心映空旷，涤虑俯清泚。看竹风泠泠，折花露泥泥。纡徐睇溟瀼，缅邈想淮济。巍巍世皇业，乔岳深根柢。螳螂亢齐斧，碎首堪立徯。农郊卜甘岁，巳喜先抽荠。层楼盼北极，祥光应周髀。中山致曲檗，东吴来秫米。宴酺定有期，玉釭浮盎醍。
太华
作者：刘基
朝代：明
体裁：七言绝句

石屏御道鸟飞回，汉帝亲封玉检来。灏气满空清似水，芙蓉直上九天开。
女儿割股词·为徐勉之作
作者：刘基
朝代：明
体裁：乐府曲辞

女儿少小幽闺里，深掩重帘学针指。施朱傅粉有母怜，一朝无母将焉恃？青灯背壁月当户，峘山之禽夜啼苦。丹元诉天天为愁，泪洒长河作飞雨。嗟儿与母同为身，母子分离何苦辛？抽刀割股股不血，一念自感皇穹仁。吾闻孝慈出天性，人心至诚天必听。儿股有肉母所育，母生儿死儿亦足。
女儿子
作者：刘基
朝代：明
体裁：乐府曲辞

女儿二六月上弦，娇羞长在阿婆边。阿婆惜爱女儿子，女儿只愁阿婆死。
好事近
作者：刘基
朝代：明
体裁：词

雨过却斜阳，虹外远山犹湿。独据槁梧高坐，符北窗风入。可人嘉树有清阴，蝉噪一何急。倦暑盼秋来，又恐芳时轻戢。
如梦令
作者：刘基
朝代：明
体裁：词

昨夜五更风雨，吹尽一汀红树。旷野寂无人，漠漠淡烟荒楚。日暮，日暮，谁与暝鸦为主。
如梦令
作者：刘基
朝代：明
体裁：词

莺啄垂圆黄透，蜂抱碎芳红皱。睡起北窗风，浓绿满庭如酒。回首，回首，想见那人消瘦。
如梦令·一抹斜阳沙觜
作者：刘基
朝代：明
体裁：词

一抹斜阳沙觜，几点闲鸥草际，乌榜小渔舟，摇过半江秋水。风起，风起，棹入白苹花里。
如梦令·题画
作者：刘基
朝代：明
体裁：词

草际斜阳红委，林表晴岚绿靡。何许一渔舟，摇动半江秋水。风起，风起，擢入白蘋花里。
妙成观北亭用何逸林韵
作者：刘基
朝代：明
体裁：七言律诗

最爱云山满目前，更怜亭榭俯清川。草深林蔼迷樵径，花落岩霏点客船。碧涧金芝新出地，丹崖石穴旧通天。神仙应在楼头上，翠羽霓旌下日边。
妙成观用何逸林通判韵
作者：刘基
朝代：明
体裁：七言律诗

我访仙家溽暑前，青枫绿柳暗晴川。竹根露湿登山屐，沙际鸥迎渡水船。云气长留虚白室，丹光直上蔚蓝天。纯阳道士重来日，为问蓬莱是那边。
妙成观道士刘云心挽诗
作者：刘基
朝代：明
体裁：七言律诗

少微星下葬神仙，白玉楼中迓翠軿。弟子焚香玄鹤逝，天官肃驾紫鸾翩。金丹缥缈空山月，铁笛凄凉远树烟。溪上故人如见问，碧桃花里过年年。
妾安所居
作者：刘基
朝代：明
体裁：乐府曲辞

忆昔嫁君时，红颜艳春华。今与君别离，明珠化为沙。女儿嫁夫愿偕老，何异青菘缠蔓草。一枝一叶俱有心，生死长当两萦抱。谁言妾心君不知，芳兰委弃同蒺藜。妾欲有言君不见，君车遥遥妾空恋。君家犬宅荒路隅，可怜弃妾安所居？
孔子充相送至鹅湖
作者：刘基
朝代：明
体裁：古风

忆昨过武夷，欲往无与俦。今兹逢故人，遂得鹅湖游。轻云翼征盖，翔风当鸣驺。古塔插苍蔼，寺门启平畴。陟径既纡郁，冯轩亦樛流。云旗袅香雾，金像明清秋。昔贤论道处，松柏深且幽。鸿飞渺沧海，龙去空灵湫。怀人巳寂寞，对景空淹留。兴阑成远别，马首山悠悠。
孤儿行
作者：刘基
朝代：明
体裁：乐府曲辞

蓬头皲足谁家儿，满面尘埃双泪垂。爷娘弃我不待老，骨肉无人但兄嫂。两身一气不相知，陌路茫茫向谁道。清晨采薪日入归，残羹冷饭难充饥。欲言问兄兄不顾，嫂是他人更奚诉。人生一世为弟兄，同根自合同枯荣。爷娘在日曾眷恋，愿兄回看死人面。
孤儿行
作者：刘基
朝代：明

蓬头皲足谁家儿，满面尘埃双泪垂。爷娘弃我不待老，骨肉无人但兄嫂。两身一气不相知，陌路茫茫向谁道。清晨采薪日入归，残羹冷饭难充饥。欲言问兄兄不顾，嫂是他人更奚诉。人生一世为弟兄，同根自合同枯荣。爷娘在日曾眷恋，愿兄回看死人面。此诗亦有感于文宗兄弟之间而作。
宗上人溪山亭
作者：刘基
朝代：明
体裁：七言律诗

湖上清溪溪上山，山亭结构俯人寰。窗中树色宜晴雨，门外滩声自往还。鍊药井寒玄鹤逝，采莲舟去碧波闲。春兰秋桂年年好，憔悴风尘漫厚颜。
宛转歌
作者：刘基
朝代：明
体裁：乐府曲辞

星稀月白河阑干，饥虫吁号莎草寒。美人望月歌宛转，潇湘水碧苍梧远。愁魂一夜不得归，化作断云天际飞。
宝林同讲师渴马图歌
作者：刘基
朝代：明
体裁：古风

天厩马，神龙姿，目如明星耳如锥。拳花鬉毛云陆离，扬鬐掉尾赪虹飞。天厩马，闲且骄，絷以青丝勒以鏣。渴不得饮瑶池泉，饥不得食琼田苗。豆粟不实中肠枵，口不能语足屡蹻。天厩马，壮且武，食主之食须报主。莝秣失时，罪在牧圉。无如宋牂怨不得嚼咀，丧厥元戎殄师旅。天厩马，尔不闻。赵国廉将军一饭斗米肉十斤，被甲据鞍走若云。北斩栗腹西拒秦，负荆谢蔺不为身，至今天下称良臣。又不闻汉季刘荆州，有牛千斤角曲觓，啖食十倍于常牛，负重不若一牝麀。老蹒度江俘楚囚，骨肉解割庖刃游。天厩马，饱尔食，草间封狼逭诛殛，威弧拨剌矢不直。嗟尔神骏须尽力，他年定遇田子方，枥上优游终主德。
客路
作者：刘基
朝代：明
体裁：五言律诗

客路秋风里，扁舟夕照时。渚鸿鱼复阵，江树井陉旗。衰朽嗟谁与，愚蒙荷帝慈。山中牧羊子，岁莫尔相期。
宫怨
作者：刘基
朝代：明

沉沉烟雨掩孤闱，可怪东风到得迟。今日晴明上楼望，不知花谢巳多时。何处春风拂苑墙，飞花片片入昭阳。多情尚有池边柳，留得啼莺伴日长。
宫怨·其一
作者：刘基
朝代：明
体裁：乐府曲辞

沉沉烟雨掩孤闱，可怪东风到得迟。今日晴明上楼望，不知花谢巳多时。
宫怨·其二
作者：刘基
朝代：明
体裁：乐府曲辞

何处春风拂苑墙，飞花片片入昭阳。多情尚有池边柳，留得啼莺伴日长。
宿蜡烛庵俊上人房
作者：刘基
朝代：明
体裁：七言律诗

城外春江动客愁，江边细草绿悠悠。还将短发临岐路，畏向东风忆旧游。斜日远天归雁急，薄寒孤馆落花稠。青灯不放还乡梦，一夜肠回一万周。
宿贾性之市隐斋
作者：刘基
朝代：明
体裁：七言律诗

今年冬雨不作雪，屋头鸟声浑似春。绝怜草色绿铺地，可爱梅花白照人。时物巳迎新岁换，交情空向异乡亲。忽思昨夜残灯里，错认还家梦是真。
寄台郎张质夫
作者：刘基
朝代：明
体裁：七言律诗

春愁忽得故人书，喜极成悲泪满裾。冀野驽骀虚伯乐，鲁门钟鼓骇爰居。全家荡析饥寒切，病骨支离志虑疏。敢以浮名误知己，缄辞写意愧何如。
寄宋景濂
作者：刘基
朝代：明

我思美人，乃在仙华之山。山前夜半挂河汉，天津两旗俯可樊，我欲从之阻河关。初平不来白羊死，瘦骨蚀尽莓苔顽。风沙萧萧隔人间，玄霜日夕凋玉颜。有鸟有鸟丁令威，侧身下上空孤飞。女娲石坠鳌脚折，海水散作云霏霏。山中有奇树，一华一千秋。美人何不折寄我，使我叹恨长凝眸。深沉洞谷山鬼集，阴气六月冰霜留，嗟哉美人谁与俦。明年定约赤松子，与尔群峰顶上游。有美一人兮美且仁。自我不见兮不知几春。仰玄穹兮睇参辰。为合为离兮孰测其因。青冥无阶兮江海无津。风雨茫茫兮蛟龙怒瞋。安得羽翼兮致我与邻。有美一人兮美且都。青霞为衣兮白云为裾。被秋兰兮佩珣玗。泰和与游兮中黄与居。瞻望弗及兮芳岁其徂。山高水深兮道阻且纡。安得羽翼兮致我与俱。有美一人兮在山中。苍眉黑须兮玉雪其容。饮沆瀣兮食紫虹。澡石泉兮洒清风。邀初平兮从赤松。超逍遥兮乐无穷。安得羽翼兮致我与同。
寄宋景濂·其一
作者：刘基
朝代：明
体裁：古风

我思美人，乃在仙华之山。山前夜半挂河汉，天津两旗俯可樊，我欲从之阻河关。初平不来白羊死，瘦骨蚀尽莓苔顽。风沙萧萧隔人间，玄霜日夕凋玉颜。有鸟有鸟丁令威，侧身下上空孤飞。女娲石坠鳌脚折，海水散作云霏霏。山中有奇树，一华一千秋。美人何不折寄我，使我叹恨长凝眸。深沉洞谷山鬼集，阴气六月冰霜留，嗟哉美人谁与俦。明年定约赤松子，与尔群峰顶上游。
寄宋景濂·其三
作者：刘基
朝代：明
体裁：古风

有美一人兮美且都。青霞为衣兮白云为裾。被秋兰兮佩珣玗。泰和与游兮中黄与居。瞻望弗及兮芳岁其徂。山高水深兮道阻且纡。安得羽翼兮致我与俱。
寄宋景濂·其二
作者：刘基
朝代：明
体裁：古风

有美一人兮美且仁。自我不见兮不知几春。仰玄穹兮睇参辰。为合为离兮孰测其因。青冥无阶兮江海无津。风雨茫茫兮蛟龙怒瞋。安得羽翼兮致我与邻。
寄宋景濂·其四
作者：刘基
朝代：明
体裁：古风

有美一人兮在山中。苍眉黑须兮玉雪其容。饮沆瀣兮食紫虹。澡石泉兮洒清风。邀初平兮从赤松。超逍遥兮乐无穷。安得羽翼兮致我与同。
寄江西黄伯善兄弟
作者：刘基
朝代：明
体裁：古风

我思美人，乃在洞庭之阳，彭蠡之阴。冲波亘天三百里，离恨比之应更深。扬澜咆哮左蠡怒，白日惨惨玄猿吟，欲往从之愤余心。鼋鼍臲卼，不可以驾风摐摐兮雨淫淫。望厌原之飞烟，邈匡庐之高岑。霞标日观矗南斗，石门双阙撑敬嵚。虹旌兮翠羽，昌容兮凤凰，舞荍衣兮茝襟，玉笙吹兮紫鸾音。望不见兮悲莫任，江水湛湛愁风林。西来文鱼曾到海，愿寄笔札逾兼金。
寄赠怀渭上人
作者：刘基
朝代：明
体裁：古风

老僧怀渭字清远，胸蟠文史三千卷。雪晴太白玉为峰，月出蓝田金作巘。少年挟策走四方，要看蓬莱水清浅。燕山帝京龙象会，璿台宝林发关键。横空雕鸮撇高秋，纵辔骅骝逸长畈。庞眉老宿皆震惊，观者解颐陪者赧。奎章学士虞邵庵，唶唶称誇枯舌本。连床笑语到晨鸡，走笔赠言何款悃。转头霜雨四十年，万事茫茫不堪忖。江湖簸浪客舟寒，地炉宿火僧房煖。我来邂逅一见之，忆曾相识嗟成谖。世士如公良所希，方外只今还有限。我如垑马贯薮泽，络以羁鞿知必踠。老来耗耄百事违，况俾三卢宅愁眼。甚欲归依白莲宇，其柰素餐非力垦。寄言聊复写中怀，白石清泉犹未晚。
寄陶中立郭秉心叙旧言怀
作者：刘基
朝代：明
体裁：古风

为别未五载，恍如生死隔。有时长想愁欲狂，中夜感叹无羽翼。忆昔相逢俱壮年，钱唐柳绿花含烟。粉墙缭绕子云宅，华灯照幕自草玄。春城飞雪满一月，立马敲门马蹄没。铜壶骁箭三十六，易坐更投镞相扢。仰天大笑催命觞，酒多雪急天茫茫。论文抂手到尔汝，知有胶漆无参商。君行却向江东去，我亦栖迟广文署。震泽风惊白雁秋，玉山露落青枫暮。井邑萧条劫火馀，行人何处问缄书。传闻那得辨真假，引领遥望空嗟吁。今年飘泊越城里，重见手书悲且喜。旧游虽在旧人非，独立看云泪如水。羡君绛帐开海滨，綵衣堂上生阳春。艰危大幸适乐土，况有主翁贤且仁。嗟余数与时不偶，画虎不成秪类狗。家乡荡析身转蓬，弃置田园事奔走。豺狼在郊蛇在薮，府县官曹但糊口。藩垣久厌边鄙报，旄丘载驰徒疾首。郭公子，今何如？璞中之玉可照车。委弃上壤惭珷玞，往事转头同过翼，猿鹤虫沙岂终极。南山直干劈雷电，般匠束手无颜色。殷勤寄情素，会面未有期。愿言努力各自慰，莫遣青鬓先成丝。
寄题升元观绿筠轩
作者：刘基
朝代：明
体裁：七言律诗

带郭轩楹映绿筠，八窗潇洒总宜人。风生密叶蛟龙舞，露下寒梢翡翠匀。不待剪裁调律吕，若为惆怅忆伶伦。五城双阙烟尘隔，且傍林峦寄此身。
寄题契世本东溪渔唱亭
作者：刘基
朝代：明
体裁：古风

落日去层峦，清溪檐轻浪。呕哑戢柔橹，欸乃发孤唱。初随飘风起，复逐行云飏。月色照未阑，滩声杂逾壮。恐有濯缨人，一听一惆怅。
寄题江东兰逸监司瑶芳亭
作者：刘基
朝代：明
体裁：古风

江蓠悲楚佩，丛桂空秋霜。兹花时秀绝，得升君子堂。艳色非我贵，皎洁有馀光。仙人美良夜，鸣玉来琳琅。纤云淡华月，色映青凤凰。飘飘白霓佩，左右参翱翔。众卉不敢傍，瑶台清且凉。闻有千岁实，其味如琼浆。愿持寿明主，天地同久长。
寄黄仲美
作者：刘基
朝代：明
体裁：七言律诗

二十年前别故人，乾坤何处不风尘。玉缸阻对檐花夕，素发羞同野草春。紫极星辰空有象，青冥波浪杳无津。欢华过眼成今昔，苦忆元方泪满巾。
寒夜
作者：刘基
朝代：明
体裁：七言律诗

月上前山夜寂寥，江城鼓角殷寒宵。鱼龙水落沧溟静，鸿雁声来紫塞遥。风物自应随律转，霜髯争得见春消。青釭冷暗愁眠怯，楼外频移北斗杓。
寒夜忽然有怀周紫岩先生遂成口号奉寄且以酬黄柑之惠
作者：刘基
朝代：明
体裁：七言律诗

柱下先生住紫岩，倚天愁岭气巉巉。客来每托青猿报，书寄还凭白凤衔。日上寒光生水石，月明晴翠落松杉。旅人珍重黄柑赠，愧乏琼瑶荅素缄。
寒夜曲
作者：刘基
朝代：明
体裁：乐府曲辞

蟾车轧露迷圆景，金井辘轳僵素绠。孤鸾叫破海天云，嫦娥泪滴方诸冷。十二楼开春醉醒，千年断石生曾青。林霏散漫紫府曙，白莎黄葛空残萤。
寒夜谣
作者：刘基
朝代：明

良夜悠悠，星河满天。风吹窗棂，声如管弦。无酒可饮，寒不能眠。枯肠饥鸣，百虑交煎。人生一世，不满百年。寤寐怀思，曷维其然。内省不疚，有愧圣贤。今夕何夕，岁聿其徂。草木凋落，山川萦纡。瞻彼鸿雁，拂翼天衢。雍雍和鸣，载悠载徐。虽无羽翰，心与之俱。华月出云，青镫在隅。歌以写怀，云何其旴。
寒夜谣·其一
作者：刘基
朝代：明
体裁：乐府曲辞

良夜悠悠，星河满天。风吹窗棂，声如管弦。无酒可饮，寒不能眠。枯肠饥鸣，百虑交煎。人生一世，不满百年。寤寐怀思，曷维其然。内省不疚，有愧圣贤。
寒夜谣·其二
作者：刘基
朝代：明
体裁：乐府曲辞

今夕何夕，岁聿其徂。草木凋落，山川萦纡。瞻彼鸿雁，拂翼天衢。雍雍和鸣，载悠载徐。虽无羽翰，心与之俱。华月出云，青镫在隅。歌以写怀，云何其旴。
寒夜谣（二首）
作者：刘基
朝代：明

良夜悠悠，星河满天。风吹窗棂，声如管弦。无酒可饮，寒不能眠。枯肠饥鸣，百虑交煎。人生一世，不满百年。寤寐怀思，曷维其然。内省不疚，有愧圣贤。¤
寿山福海图歌
作者：刘基
朝代：明
体裁：古风

吾闻轩辕之国，乃在大海之中央。其不寿者八百岁，寿者乃与天地同久长。楼台缥缈造云汉，赤日绕户扶叶凉。玉泉之水清以香，瑶草之味如琼浆。洪崖有时来，环佩声琅琅。凤凰自歌鸾自语，青蜺连蜷白云舞。淋漓豹髓浮瑶觞，璀错金盘荐麟脯。耳闻楚水泣皇英，眼见商郊葬彭祖。琪华玉树宵有光，东风入律春茫茫。春茫茫，乐无极，青鵻夜夜月中来，广寒姮娥寄消息。
射虎词
作者：刘基
朝代：明
体裁：乐府曲辞

长戈如林夹弓弩，言向深山射猛虎。獠儿蒙鹖走如风，所过犬羊皆为空。纷纷散入人家宿，丁男上山妇女哭。前行闻虎心先畏，一虎当头万夫弃。折弓坠刃委如土，却向人前作威武。
将晓
作者：刘基
朝代：明
体裁：七言绝句

月落窗馀白练光，满天清露结为霜。东风可是无情思，吹出新杨一树黄。
将晓（以下拾遗诗六首）
作者：刘基
朝代：明
体裁：五言律诗

愁梦不更续，寒天将欲明。雪风吹海树，霜月凛江城。衰病丹心在，艰虞素发盈。殷勤东注水，渺渺若为情。
将进酒
作者：刘基
朝代：明
体裁：乐府曲辞

有酒湛湛，亦盈于觞。酌言进之，思心洋洋。亦有兄弟，在天一方。安得致之，乐以徜徉。有酒在尊，既旨且清。何以酌之，有觓其觥。岂不欲饮，惜无友生。怆悢伤怀，曷云其平。兄弟之合，如埙如篪。朋友既比，如纲如维。死丧急难，是责是庇。今日有酒，如何勿思。人亦有言，解忧惟酒。载惛载呶，亦孔之咎。我觞维琼，我斝维玖。以乐兄弟，以宴朋友。
尉迟杯·水仙花
作者：刘基
朝代：明
体裁：词

凌波步，怨赤鲤、不与传缄素。空将泪滴珠玑，脉脉含情无语。瑶台路永，环佩冷，江皋荻花雨。把清魂、化作孤英，满怀幽恨谁诉。长夜送月迎风，多应被、彤闱紫殿人妒。三岛鲸涛迷天地，欢会处、都成间阻。凄凉对、冰壶玉井，又还怕、祁寒凋翠羽。盼潇湘、凤杳篁枯，赏心惟有青女。
小重山
作者：刘基
朝代：明
体裁：词

城上高楼接海霞，疏林藏不尽、欲栖鸦。回廊曲槛别人家，征鸿外，风冷夕阳斜。灯暗鼓三挝。望中烟隐树、月笼沙。白云如梦绕天涯。梧桐雨，和泪滴寒莎。
小重山
作者：刘基
朝代：明
体裁：词

月满江城秋夜长，西风吹不断、桂花香。碧天如水露华凉，人不见，有泪在罗裳。何许雁南翔。堪怜一片影、落孤房。百年浮世事难量。空回首，天阔海茫茫。
小重山
作者：刘基
朝代：明
体裁：词

说道多忧解瘦人，眼中双别泪、怕沾巾。白蘋红蓼满江滨，空搔首，何处是归津。感旧却怜新。情怀都不似、少年春。野花园柳共埃尘。盈尊酒，取醉莫辞频。
小重山·咏月
作者：刘基
朝代：明
体裁：词

始映西轩似玉钩，想应容不得、一些愁。娟娟斜倚凤凰楼，窥朱户，应自半含羞。今夜正悠悠，玉□□□□、是□□。人间天上一般秋。银潢水，何事独西流。
少年游
作者：刘基
朝代：明
体裁：词

清风收雨，轻云漏月，凉气入幽窗。乱叶吟朝，饥虫啼夜，各自奏新腔。孤鸿又向天边落，归梦阻苍江。百结愁肠，两行丝鬓，寂寞对清缸。
少年行
作者：刘基
朝代：明
体裁：乐府曲辞

骏马狐白裘，玉勒黄金羁。宾从如浮云，顾盼生光辉。朝驱紫陌尘，暮醉青楼姬。但见花月好，宁知霜雪飞。荏苒世途异，凄凉瑶草衰。园田皆易主，亲友尽暌违。学书时既晚，躬稼力巳微。岁晏寒风生，倚墙听邻机。逝水不可挽，枯蓬安所依。伫立为尔叹，感我泪沾衣。
少年行
作者：刘基
朝代：明

骏马狐白裘，玉勒黄金羁。宾从如浮云，顾盼生光辉。朝驱紫陌尘，暮醉青楼姬。但见花月好，宁知霜雪飞。荏苒世途异，凄凉瑶草衰。田园皆易主，亲友尽暌违。学书时既晚，躬稼力已微。岁晏寒风生，倚墙听邻机。逝水不可挽，枯蓬安所依。伫立为尔叹，感我泪沾衣。
山有乔木一首赠王子章
作者：刘基
朝代：明
体裁：四言诗

山有乔木，有条有柯。人无兄弟，云如之何？寤寐怀思，忧心实多。翩翩者鸿，行彼幽草。人有兄弟，如城如堡。寤寐怀思，战兢以保。惟彼兄弟，一本而枝。同气殊心，则各有思。造次弗念，参商以离。莫矜匪父，莫哀匪母。岂羔之先，孰羜之后。忧饥悼疾，中心如炎。维此哲人，秉心不回。夙夜寝兴，二人是怀。如彼駏蛩，死生以偕。维彼愚人，弗念厥绍。利火中焚，谗兵外挑。豆羹不平，干戈是挢。温温恭人，如桐如丝。宫鸣角应，羽振商随。翕翕雍雍，融融恰恰。我尊既陈，我俎有践。言念兄弟，中心弗殄。敬慎威仪，以谨嬿婉。有鸟有鸟，喈喈其音。拂彼丛薄，扬于中林。宜尔子孙，式昭厥心。
山阴王景回友樵斋辞
作者：刘基
朝代：明
体裁：骚

稻粱离离兮稂莠骄骄。麒不可以偶狼兮凤不可以侣枭。求羊无人兮钟子寂寥。哀风觱发兮原野萧条。四顾彷徨兮忧心且焦。若有人兮在山椒。携粮负薪兮啸歌以遨。黜陟无闻兮宠辱不摇。呜呼吾尔群兮去无待子招。临流泉兮倚逍遥。无斤我松兮无使柏也凋。
山鹧鸪
作者：刘基
朝代：明

女儿未始会穿针，将去高丽学语音。教得新番鹧鸪曲，一声准拟直千金。鹦鹉能言百鸟惊，鹧鸪叫噪阻人行。珊瑚软语呈娇媚，不似班鸠得拙名。溪深不比海子深，一物从来有一心。野凫赶鱼溪上去，鹧鸪飞过野凫沉。黄茅垄上雨和泥，苦竹冈头日色低。自是行人行不得，莫教空恨鹧鸪啼。鹧鸪元是岭南音，岭北无人识此禽。南人唱歌过岭去，北人相向泪沾襟。山禽一处一般声，不是乡音便动情。多是江南子规鸟，天津桥上对人鸣。
山鹧鸪·其一
作者：刘基
朝代：明
体裁：乐府曲辞

女儿未始会穿针，将去高丽学语音。教得新番鹧鸪曲，一声准拟直千金。
山鹧鸪·其三
作者：刘基
朝代：明
体裁：乐府曲辞

溪深不比海子深，一物从来有一心。野凫赶鱼溪上去，鹧鸪飞过野凫沉。
山鹧鸪·其二
作者：刘基
朝代：明
体裁：乐府曲辞

鹦鹉能言百鸟惊，鹧鸪叫噪阻人行。珊瑚软语呈娇媚，不似班鸠得拙名。
山鹧鸪·其五
作者：刘基
朝代：明
体裁：乐府曲辞

鹧鸪元是岭南音，岭北无人识此禽。南人唱歌过岭去，北人相向泪沾襟。
山鹧鸪·其六
作者：刘基
朝代：明
体裁：乐府曲辞

山禽一处一般声，不是乡音便动情。多是江南子规鸟，天津桥上对人鸣。
山鹧鸪·其四
作者：刘基
朝代：明
体裁：乐府曲辞

黄茅垄上雨和泥，苦竹冈头日色低。自是行人行不得，莫教空恨鹧鸪啼。
山鹧鸪（三首）
作者：刘基
朝代：明

黄茅垅上雨和泥，苦竹冈头日色低。自是行人行不得，莫教空恨鹧鸪啼。
岁晏
作者：刘基
朝代：明
体裁：五言绝句

岁晏悲风急，空江白昼阴。黄芦与红蓼，无处不伤心。
崇福寺俦上人看山楼
作者：刘基
朝代：明
体裁：七言律诗

为爱山中世事疏，看山终日坐茅庐。林花涧草香无际，翠壁丹崖锦不如。禹穴风雷翻石鹞，耶溪波浪动金鱼。此时应悟幽栖乐，底用凌云献子虚。
巫山高
作者：刘基
朝代：明
体裁：乐府曲辞

巫山高哉郁崔嵬，下有江汉浮天回。深林日月照不到，洞谷阖辟生风雷。危峰半出赤道上，落日猿狖鸣声哀。虎牙赤甲斗雄壮，风气以之而隔阂。楚王遗迹安在哉？但见麋鹿跳蒿莱。当时忠臣放泽畔，乃与靳尚相徘徊。山中妖狐老不死，化作妇女莲花腮。潜形谲迹托梦寐，变幻涕泪成琼瑰。神灵震怒不可祷，云雾惨淡昏阳台。猛风吹雨洗不尽，假手秦炬歊飞灰。精诚感应各以类，世间妖孽匪自来。君不见商王梦中得良弼，傅岩之美今安匹。巫山何事近楚宫，终古怨恨流无穷。
巴陵女子行
作者：刘基
朝代：明
体裁：乐府曲辞

巴陵女子天下奇，石作心肝冰作脾。生平见义不见己，抆泪恨杀襄阳儿。临终裂素写怨语，生气犹能起风雨。君不见虎符系颈东海樯，令人愧死巴陵女。
巴陵女子行
作者：刘基
朝代：明

巴陵女子天下奇，石作心肝冰作脾。生平见义不见巳，抆泪恨杀襄阳儿。临终裂素写怨语，生气犹能起风雨。君不见虎符系颈东海樯，令人愧死巴陵女。
帝台春
作者：刘基
朝代：明
体裁：词

凉雨新沐，秋花遍墙角。门对远山，山带斜阳，葱茏相属。明月今宵巳自满，又争柰、素娥幽独。向天涯，望月兴怀，愁多如簇。年岁促，欢去速。意易足，事难续。镜掩懒重开，纵春风，也不解、染黄成绿。陇首孤云去无际，草上露华白如玉。且深下红帘，倒金樽醽醁。
平西蜀颂
作者：刘基
朝代：明
体裁：四言诗

惟彼蜀国，开自蚕丛。山川隔阂，与华不通。金牛启道，厥窍斯凿。岷峨岩尧，始连井络。秦以之霸，汉以之王。诸葛用之，震惊北方。剑阁倚天，瞿唐折地。仰不可攀，俯不可视。蠢兹羌戎，凭其险阻。罔知天命，大邦是拒。洸洸虎臣，受命于征。出师桓桓，如雷如霆。如雷如霆，天子之威。庙算先定，鬼神莫违。灵旗挥挥，指山山摧。羌人失魂，恧若死灰。爰将其臣，奉其版籍。泥首军门，面缚衔璧。六军奏凯，声动玄黄。黧童白叟，蹈舞康庄。四海会同，丰年穰穰。庆云甘露，白天降祥。臣拜稽首，受天之佑。受天之祐，天子万寿。
庭前萱草花落巳久至秋复开感而作诗柬石末公
作者：刘基
朝代：明
体裁：七言律诗

露下蛩鸣寒气催，蒹葭叶响雁归来。鬓毛巳为忧生白，萱草何须晚更开。袅袅悲风吹落木，炎炎赤日走黄埃。干戈未了仍饥馑，人事天时总可哀。
弋阳方氏寿康堂
作者：刘基
朝代：明

先生筑堂依林皋，绕屋杉松浮翠涛。乌皮灵寿扶鹤发，项有千岁双垂绦。小孙踉蹡竹马戏，大孙綵衣花底翱。有耳不聆阛阓音，有目不识簿领曹。莺啼燕语日高起，羽觞沉沉浮春醪。君不见非熊老人钓清渭，丸十鹰扬亦劳瘁。
弋阳方氏寿康堂
作者：刘基
朝代：明
体裁：古风

先生筑堂依林皋，绕屋杉松浮翠涛。乌皮灵寿扶鹤发，项有千岁双垂绦。小孙踉蹡竹马戏，大孙綵衣花底翱。有耳不聆阛阓音，有目不识簿领曹。莺啼燕语日高起，羽觞沉沉浮春醪。君不见非熊老人钓清渭，九十鹰扬亦劳瘁。
张子英闲止斋三首
作者：刘基
朝代：明

鸟飞止茂林，鱼游止深渊。步止辞跲踬，语止绝悔愆。䗂蝓升高壁，朽壳消腥涎。夸父逐羲和，渴死大道边。所以知止者，不为物所牵。摆落尘网婴，寂寞守自然。悠悠观群动，默默全吾年。闲居安所止，自古有陶公。柴门荫高柳，左右来清风。槿蓠密复疏，下有黄菊丛。摘花泛浊醪，啸歌抚孤松。驷马耀长衢，视之如蒿蓬。筑室在城市，而无阛阓声。非关远人世，虑涤境自清。图书堆几案，花竹当檐楹。酿酒香满瓮，宾至即共倾。黜陟吾不知，宠辱吾不惊。百岁聊复尔，孰为身后名。
张子英闲止斋三首·其一
作者：刘基
朝代：明
体裁：古风

鸟飞止茂林，鱼游止深渊。步止辞跲踬，语止绝悔愆。䗂蝓升高壁，朽壳消腥涎。夸父逐羲和，渴死大道边。所以知止者，不为物所牵。摆落尘网婴，寂寞守自然。悠悠观群动，默默全吾年。
张子英闲止斋三首·其三
作者：刘基
朝代：明
体裁：古风

筑室在城市，而无阛阓声。非关远人世，虑涤境自清。图书堆几案，花竹当檐楹。酿酒香满瓮，宾至即共倾。黜陟吾不知，宠辱吾不惊。百岁聊复尔，孰为身后名。
张子英闲止斋三首·其二
作者：刘基
朝代：明
体裁：古风

闲居安所止，自古有陶公。柴门荫高柳，左右来清风。槿蓠密复疏，下有黄菊丛。摘花泛浊醪，啸歌抚孤松。驷马耀长衢，视之如蒿蓬。
归朝欢
作者：刘基
朝代：明
体裁：词

紫燕成雏辞旧宇，红日满庭鸡唱午。披襟起溯北窗风，绿杨叶底闻莺语。故人音信阻，白蘋吹尽沧江雨。倚阑干，悠然独笑，暝色下平楚。浮生百岁真羁旅，富贵繁华萍梗聚。重瞳隆准等丘墟，紫髯桑盖俱尘土。坐来天欲暮，乌鸦立遍城头树。看云头，金盘涌出，身在广寒府。
彭泽阻风
作者：刘基
朝代：明
体裁：七言排律

风急云飞江倒流，请君聊且驻兰舟。浪翻彭蠡蛟螭横，云压匡庐虎豹幽。怀古谩寻元亮菊，望乡空倚仲宣楼。五更归梦三千里，一日回肠九万周。啸侣山栖怜野鹿，伴人水宿感沙鸥。中元都府神官会，上界星辰积气浮。地轴西南连少昊，天关东北镇阳侯。两峰对拥青螺髻，孤月初生白玉钩。龙甲冷欺狞蜃市，蚌胎光夺睡龙眸。春撞急杵涛惊枕，滴沥真珠霰洒裯。枯树挂崖眠复起，老藤牵石坠还留。宫商调合灵钟夕，铓锷棱高峭壁秋。绣被焚香寒悄悄，金环扣瑟夜悠悠。竹枝写恨传巳女，木客长吟荅楚囚。不寐残缸犹闪灭，动情鸣橹数哑讴。苍梧凤逐重华去，赤水珠无罔象求。大宅高门荒町疃，颓垣败冢闹鸺鹠。尘埃漠漠城笳怨，芦荻萧萧戍鼓愁。鬼火碧穿灯火去，狼烟黄入烧烟遒。紫芝可茹林多蟒，红鲤堪罾泽有虬。万国锄犁俱剑戟，八陵松柏让戈矛。哀哀野哭乾坤傪，踽踽途行面目魗。永忆卢敖翔汗漫，愿随慧远学清修。瑶台青鸟归何处，玄圃琪华烂莫收。沧海未容精卫塞，蓬莱定许偓佺游。故园梅蕊相将发，倚赖春阳慰白头。
徐资深华山图
作者：刘基
朝代：明
体裁：古风

华岳插天七千丈，丹崖翠壁开仙掌。壁间擘出黄河流，大禹以之分九州。河流衮衮赴溟涨，华岳拔出天河上。云宫雾窟疑本无，石室金台俨相向。玉泉高通玉井津，中有莲实如车轮。世人肉食未羽化，可望不得聊相亲。高堂晚晴图画展，眼明一见心自远。世间尘土今纷纷，吾当拂衣卧山云。
得令字
作者：刘基
朝代：明
体裁：古风

勾芒发陈根，北斗转东柄。众星各参差，威弧何时正。好生虽圣心，明刑亦王政。哲人慎谋始，斯焉获终庆。徒言两阶舞，可以怀逆命。不见三危山，万里窜枭獍。世德异唐虞，民情好争竞。那无跗扁医，而有膏肓病。波涛地轴臲，虎豹天关夐。雨露当春滋，风霜及秋劲。谁能奉明主，顺天行号令。
得令字
作者：刘基
朝代：明

勾芒发陈根，北斗转东柄。众星各参差，威弧何时正。好生虽圣心，明刑亦王政。哲人慎谋始，斯焉获终庆。徒言两阶舞，可以怀逆命。不见三危山，万里窜枭獍。世德异唐虞，民情好争竞。那无跗扁医，面有膏盲病。波涛地轴？，虎豹天关敻。雨露当春滋，风霜及秋劲。谁能奉明主，顺天行号令。
得胡仲渊书欢喜成诗奉呈石末公兼简三益军咨
作者：刘基
朝代：明
体裁：七言律诗

故人忽寄一封书，愁眼还明病亦无。风满高林归猛虎，月凉古冢散妖狐。大廷职贡当遄复，戎马资粮不再输。更喜元侯契天意，良苗得雨应时苏。
御柳
作者：刘基
朝代：明

御柳青青阴绿池，迎春擢秀不违时。皇恩天地同生育，雨露无私尔最知。漫漫春风入舜韶，绿杨舒叶乳莺调。君王不为娱声色，无用辛勤学舞腰。
御柳·其一
作者：刘基
朝代：明
体裁：七言绝句

御柳青青阴绿池，迎春擢秀不违时。皇恩天地同生育，雨露无私尔最知。
御柳·其二
作者：刘基
朝代：明
体裁：七言绝句

漫漫春风入舜韶，绿杨舒叶乳莺调。君王不为娱声色，无用辛勤学舞腰。
御街行·秋夕
作者：刘基
朝代：明
体裁：词

梧桐滴露鸣金井，夜耿耿、如年永。月明栖鸟数移柯，有似佳期不定。华年迅速，碧霄迢递，别恨空心领。青鸾怕见单栖影，任网遍，盘龙镜。盈盈一水隔双星，肠断羽迷鳞暝。消愁凭酒，惟应无柰，酒与愁同醒。
忆旧游·咏灯花
作者：刘基
朝代：明

正良宵过雨，玉漏传声，罗幌无风。梦觉青釭里，有金葩璀璨，琼蕊珑？。翠翘隐映丹凤，摇曳碧云中。似瑞霭含星，轻霞晕月，霁景摛虹。离人最多感，况四壁萧条，惟有吟虫。想像长门殿，怨佳期冰泮，芳意烟空。强将片影相对，清泪湿铅红。但暗自灰心，朱颜判却成老翁。
忆旧游·咏灯花
作者：刘基
朝代：明
体裁：词

正良宵过雨，玉漏传声，罗幌无风。梦觉青釭里，有金葩璀璨，琼蕊珑�。翠翘隐映丹凤，摇曳碧云中。似瑞霭含星，轻霞晕月，霁景摛虹。离人最多感，况四壁萧条，惟有吟虫。想像长门殿，怨佳期冰泮，芳意烟空。强将片影相对，清泪湿铅红。但暗自灰心，朱颜判却成老翁。
忆旧游·闻砧
作者：刘基
朝代：明
体裁：词

掩重门夜静，庭户幽幽，蓦地闻砧。杳不知何处，是云间过响，空外传音。故乡未卜归日，栖薄愧飞沉。漫对月兴怀，临风起叹，恻怆伤心。登高盼来雁，想此际孤帏，几度停针。想带绅宽减，向谁人借问，无计追寻。但将数点清泪，滴在紫罗襟。更倚遍朱阑，满头素丝应自今。
忆昔二首
作者：刘基
朝代：明

忆昔上林花发时，黄蜂撩乱蝶参差。如今花落枯枝在，付与秋虫挂网丝。忆昔扬州看月华，满城弦管满人家。可怜今夜中秋月，独照寒蛩泣细沙。
忆昔二首·其一
作者：刘基
朝代：明
体裁：七言绝句

忆昔上林花发时，黄蜂撩乱蝶参差。如今花落枯枝在，付与秋虫挂网丝。
忆昔二首·其二
作者：刘基
朝代：明
体裁：七言绝句

忆昔扬州看月华，满城弦管满人家。可怜今夜中秋月，独照寒蛩泣细沙。
忆王孙十二首 其一 集句
作者：刘基
朝代：明
体裁：词

花明柳暗绕天愁。赵女乘春上画楼。楼上黄昏欲望休。月如钩。槛外长江空自流。
忆王孙十二首 其七 集句
作者：刘基
朝代：明
体裁：词

湿云如梦雨如尘。客舍青青柳色新。一片花飞减却春。劝行人。莫向天涯金绕身。